¬ 
= 
E 


J 
RI 


J 


PRIN 


سے تا yh oe FE‏ 
سم مھ بب pane‏ الم کرٹ 


nn .‏ > 
| سس مم سس م م سے ہو nn‏ من وعد ا کے mn‏ امنا nn‏ حصا ل 


Jules Verne 


PRINTRE 
GHETURILE 
ETERNE 


Ilustrații originale de D'Adrien MARIE şi BARBANT 


Titlul original 


JULES VERNE 
UN HIVERNAGE DANS LES GLACES 
1874 


2 


l 
STEAGUL NEGRU 


Parohul vechii biserici din Dunkerque se trezi la ora 5 în 
ziua de 12 mai 18... pentru ca, potrivit obiceiului său, să 
spună prima liturghie, la care asistau câțiva cucernici 
pescari. 

Imbrăcat cu straiele preotesti se dusese la altar, când un 
om intră în sacristie, vesel şi îngrozit totodată. 

Era un marinar cam de vreo 60 de ani, dar încă voinic şi 
teafăr, cu o înfăţişare bună şi cinstită. 

— Părinte, părinte, opreşte-te, te rog! 

— Dar ce te apucă aşa de dimineaţă Jean Cornbutte? 
răspunse preotul. 

— Ce m-a apucat? laca, o poftă nebună să-ţi sar de gât! 

— Ei bine, după sfânta slujbă la care vei asista şi 
dumneata... 

— Sfântă slujbă! răspunse râzând bătrânul marinar. Crezi 
că te voi lăsa s-o faci? 

— Şi pentru ce nu? întrebă preotul. Explică-te, a treia 
oară... 

— Că va fi tocat sau nu, răspunse Jean Cornbutte, va mai 
toca de multe ori azi, părinte, căci mi-ai făgăduit că vei 
binecuvânta cu propriile dumitale mâini căsătoria fiului meu 
Ludovic cu nepoata mea Maria! 

— Dar ce a sosit? exclamă cu voioşie preotul. 

— Nu-i departe, glăsui Cornbutte frecându-şi mâinile. 
Vigia de pe mal a zărit la răsăritul soarelui bricul nostru, pe 
care chiar dumneata l-ai botezat cu frumosul nume de La 
Jeune Hardie’. 

— Te felicit din toata inima, dragul meu Cornbutte, 
răspunse parohul dezbräcändu-si patrafirul si stiharul. 
Cunosc invoielile noastre. Celălalt preot ma va înlocui şi eu 
iti voi fi la dispoziţie, la sosirea scumpului dumitale fiu. 


1 Tânăra îndrăzneață (lb. Franceză). 

— Şi eu vă făgăduiesc că n-o să vă facă să aşteptaţi prea 
mult! răspunse marinarul. Publicaţiile s-au făcut chiar de 
dumneata şi n-o să mai ai de iertat decât păcate ce se pot 
săvârşi între cer şi apă, prin mările Nordului. Am avut o 
straşnică idee, voind să se facă nunta chiar în ziua sosirii şi 
ca fiul meu Ludovic să nu plece de pe bricul lui decât 
pentru a se duce la biserică. 

— Atunci du-te Cornbutte şi vezi de toate. 

— Alerg părinte, la revedere! 

Marinarul se înapoie cu paşi mari la casa lui, situată pe 
cheiul portului negustoresc, de unde se zărea marea 
Nordului, lucru de care era atât de mândru. 

Jean Cornbutte adunase o oarecare avere în viaţa lui. 
După ce timp îndelungat comandase corăbiile unui bogat 
armator din Havre, el se stabili în oraşul lui natal, unde 
puse să i se construiască pe propria lui răspundere bricul 
Tânăra îndrăzneață. Mai multe călătorii în miazănoapte 
izbutiră şi ca întotdeauna corabia găsi să vândă cu preţ bun 
încărcătura de lemn, de fier şi de gudron. Jean Cornbutte 
lăsă atunci comanda fiului său Ludovic, marinar viteaz, de 
30 de ani care, după spusele tuturor căpitanilor cabotori 
era cel mai vajnic marinar din Dunkerque. 

— Ludovic Cornbutte plecase având o mare dragoste 
pentru Maria, nepoata tatălui său, care considera că sunt 
tare lungi zilele în care el lipsea. Maria avea abia 20 de ani. 
Era o flamandă frumoasă, cu câteva picături de sânge 
olandez în vene. Mama ei murind, o încredinţase fratelui 
său Jean Cornbutte. Aşa că bunul marinar o iubea ca pe 
propria-i fiică şi vedea în plănuita căsătorie un izvor de 
adevărată şi trainică fericire. 

Sosirea bricului semnalat în largul strâmtorilor, sfârşea o 
însemnată tranzacţie comercială, de la care Jean Cornbutte 
aştepta un mare beneficiu. Tânăra îndrăzneață plecată de 
aproape 3 luni, venea din Bodoe, din ultimul popas făcut pe 
coasta apuseană a Norvegiei şi făcuse repede călătoria. 

Înapoindu-se acasă, Jean Cornbutte găsi toată casa în 
picioare. Maria cu fruntea luminoasă, îşi îmbrăca hainele de 
mireasă. 


— Numai de nu ar sosi bricul înaintea noastră! zicea 
dânsa. 

— Gräbeste-te micuto, răspunse Jean Cornbutte, căci 
bate vântul dinspre miazá-noapte si Tânăra îndrăzneață 
alunecă bine, când alunecă în largul mării. 

— Prietenii noştri sunt vestiți, dragă unchiule? întrebă 
Maria. 

— Sunt! 

— Şi notarul şi părintele? = 

— Fii liniştită! Numai tu ne vei face să aşteptăm! In acea 
clipă intră cumätrul lui Cornbutte. 

— Ei bine! bătrâne Cornbutte, exclamă el, ce noroc! 
Corabia ta soseşte tocmai când guvernul scoate la licitaţie 
mari furnituri de lemne pentru marină. 

— Şi ce mă priveşte asta pe mine? răspunse Jean 
Cornbutte. Doar nici nu-i vorba de guvern aici! 

— Fără îndoială, domnule Clerbaut, spuse Maria, nu ne 
preocupă decât un singur lucru: înapoierea lui Ludovic. 

— Nu zic ba... răspunse cumătrul. Dar în sfârşit aceste 
furnituri... 

— Şi dumneata vei veni la nuntă, răspunse Jean 
Cornbutte, care îl întrerupse pe negustor şi-i strânse mâna 
de mai-mai să i-o sfărâme. 

— Furniturile astea de lemne... 

— Şi cu toţi prietenii noştri de pe uscat şi amicii de pe 
mare, dragă Clerbaut; am vestit lumea şi voi pofti întregul 
echipaj al bricului! 

— Şi ne vom duce să-l aşteptăm la chei? întrebă Maria. 

— Cred şi eu, răspunse Jean Cornbutte. Vom defila doi 
câte doi, cu viorile în frunte. 

Invitaţii lui Jean Cornbutte sosiră fără întârziere. Deşi era 
foarte devreme, niciunul nu lipsi la chemare. Toţi il 
felicitară pe bunul marinar, pe care-l iubeau. În acest timp, 
Maria îngenuncheată înaintea lui Dumnezeu îşi preschimbă 
rugile în mulţumiri. Ea se întoarse, în curând, în sala 
comună, frumoasă şi împodobită şi a fost sărutată pe obraz 
de toate cumetrele, iar bărbaţii îi strânseră cu tărie mâna, 
apoi Jean Cornbutte dădu semnalul de plecare. 


6 


Era curios spectacolul când vedeai această ceată voioasă 
luând calea spre mare la răsăritul soarelui. Ştirea sosirii 
bricului se răspândi în port şi multe capete în scufii de 
noapte se iviră la ferestre şi la uşile întredeschise. Din 
fiecare parte se auzea o cinstită laudă sau o salutare 
măgulitoare. 

Convoiul de nuntă ajunse la cheiul de lemn în mijlocul 
unui concert de laude şi de binecuvântări. Timpul se făcuse 
minunat de frumos şi soarele parcă ar fi luat parte la 
serbare. Un väntulet de miază-noapte înspuma talazurile şi 
câteva dube pescăreşti îndreptate cât mai aproape pentru 
a ieşi din port, brăzdau marea cu repezile lor zboruri printre 
sarampoii stăvilarului de lemn. 

Cele două ieşituri ale Dunkerquelui care prelungesc 
cheiul portului se întind până departe în mare. Nuntaşii 
ocupau toată lărgimea ieşiturii dinspre miază-noapte şi în 
curând ajunseră la o căsuţă aşezată la capătul ei, unde 
veghea căpitanul portului. 

Bricul lui Jean Cornbutte devenise din ce în ce mai vizibil. 
Vântul se intetea şi Tânăra îndrăzneață alerga pe apele din 
largul mării cu toate pânzele întinse la catargele dinainte, la 
cel din spate, la brigantina şi la catargul mic. Pe bord 
trebuia să fi domnit bucuria ca şi pe uscat. Jean Cornbutte 
cu un ochean în mână, răspundea cu voioşie întrebărilor 
prietenilor săi. 

— Uite frumosul meu bric! exclamă el, curat şi aşezat ca 
şi cum ar ancora la Dunkerque! Nicio stricăciune! Nicio 
funie mai puţin! 

— ÎI vezi pe fiul dumitale, căpitanul? îl întreba unul. 

— Nu încă. Ah! e ocupat cu treburile! 

— De ce nu-şi ridică steagul? întrebă Clerbaut. 

— Nu ştiu nici eu, bătrâne prietene, dar negreşit are un 
motiv. 

— Ocheanul dumitale unchiule, dă-mi ocheanul dumitale 
spuse Maria, smulgându-i unealta din mâini; vreau să fiu 
cea dintâi care îl va zări! 

— Dar este fiul meu, domnişoară! 

— Sunt 30 ani de când este fiul dumitale, răspunse 

tânăra fată râzând şi numai 2 de când este logodnicul meu. 

Tânăra îndrăzneață era vizibilă în întregime. Echipajul 
făcea chiar pregătirile de ancorare. Pânzele de sus erau 
strânse; se puteau recunoaşte marinarii ce se îndreptau 
spre interiorul corăbiei. Dar nici 

Maria, nici Jean Cornbutte nu-l putuseră încă saluta cu 
mâna pe căpitanul bricului. 

— Nu, zău! Uite-l pe secund, pe Andre Vasling? exclamă 
Clerbaut. 

— Vite-l pe Misonne, dulgherul, răspunse unul dintre cei 
de faţă. 

— Şi pe prietenul nostru Penellan! spuse un altul făcând 
un semn marinarului numit astfel. 

Tânăra îndrăzneață nu era decât la 3 aruncături de cablu 
depărtare de port, când un steag negru se înălţă în vârful 
catargului. Era un doliu pe bord. 

Un simtämänt de groază trecu prin toate sufletele şi în 
inima tinerei logodnice. 

Cu mâhnire sosea bricul în port şi o tăcere de gheaţă 
domnea pe puntea lui. În curând trecând capătul zăgazului, 
Maria, Jean Cornbutte şi toţi prietenii năvăliră spre cheiul 
unde avea să acosteze vasul şi într-o clipă au fost la bord. 

— Fiul meu! strigă Jean Cornbutte, care nu putu rosti 
decât aceste cuvinte. 

Marinarii bricului, cu capul descoperit îi arătară steagul 
de jale. Maria scoase un tipät de deznădejde şi căzu în 
braţele bătrânului Cornbutte. 

Andre Vasling adusese Tânăra îndrăzneață, dar Ludovic 
Cornbutte, logodnicul Măriei, nu mai era pe bordul ei. 


1 
PLANUL LUI JEAN ) 1 


De îndată ce tânăra fată, încredinţată prietenilor miloşi 
plecă de pe bric, secundul, Andre Vasling îi povesti lui Jean 
Cornbutte groaznicul eveniment ce-i lipsea de plăcerea de 
a-i revedea fiul, pe care jurnalul de bord îl descria în aceşti 
termeni: 

„La înălțimea Maelstrom, în ziua de 26 aprilie, corabia 
ridicând pânza cea mare pe o furtună cu vânturi de sud-est, 
zări semnalele de deznădejde ce i le făcea o goeletă? in 
voia vântului. Această goeletă fără catargul din fata, alerga 
spre prăpastie cu pânzele strânse. Căpitanul Ludovic 
Cornbutte văzând această corabie mergând spre o pieire 
sigură, se hotări să se ducă pe bord. Cu toate observațiile 
echipajului său, el dădu ordin să se lase şalupa în mare, 
cobori în ea cu marinarul Cortrois şi timonierul Pierre 
Nouquet. Echipajul îi urmări din ochi până în clipa când 
dispărură în ceață. 

Noaptea veni. Marea deveni din ce în ce mai agitată, 
atrasă de curenții ce limitau aceste paragini, se primejduia 
să fie înghițită in Maelstrom. Ea a fost silită sá fugă, împinsă 
de vânt. In zadar stationa ea timp de câteva zile la locul 
sinistrului; şalupa bricului căpitanului Ludovic nu se mai 
arătase. Atunci Andre Vasling adună echipajul, luă comanda 
corăbiei şi întinse pânzele pentru a veni la Dunkerque". 

Jean Cornbutte, după ce citi această povestire ca pe un 
simplu fapt de bord, plânse mult timp şi dacă avu o 
oarecare mângâiere, ea îi proveni gândindu-se că fiul lui 
murise voind să-şi ajute semenii. Apoi sărmanul tată părăsi 
acest bric a cărui vedere îi făcea rău şi se înapoie 
deznadajduit acasă. 

Această veste tristă se împrăştie numaidecät în întregul 
Dunkerque. Numeroşii prieteni ai bătrânului marinari venirá 


* Goeleta - corabie mică de pescari cu două catarge. 

mai depline asupra acestui eveniment şi Andre Vasling 
trebui sa istoriseassca Mariei toate amănuntele 
devotamentul logodnicului ei. 

Jean Cornbutte se gândi, după ce plänse, şi chiar a doua 
zi, după ancorare, văzându-l pe Andre Vasling îi spuse: 

— Eşti sigur, tare sigur, Andre, că fiul meu a pierit? 

— Vai! Da domnule Jean! răspunse Andre Vasling. 

— Şi ai făcut toate cercetările necesare pentru a-l găsi? 

— Toate, fără nicio ezitare, domnule Cornbutte! Dar din 
nenorocire este o certitudine. Cei doi marinari ai lui şi el au 
fost inghititi de vältoarea Maelstromului. 

— Ti-ar pläcea, Andre, sä pästrezi comanda ca secund al 
vasului? 

— Asta ar atärna de cäpitan, domnule Cornbutte. 

— Cäpitanul voi fi eu Andre, räspunse bätränul marinar. 
Voi descărca repede corabia, îmi voi alcătui echipajul şi voi 
alerga pentru a-l găsi pe fiul meu. 

— Fiul dumitale este mort! răspunse Andre Vasling 
stăruind. 

— Este cu putinţă Andre, răspunse cu vioiciune Jean 
Cornbutte, dar de asemenea e cu putinţă să fi scăpat. Voi 
scotoci porturile Norvegiei, unde se poate să fi fost împins 
şi când voi avea siguranţa că n-o să-l mai revăd niciodată, 
numai atunci má voi înapoia ca să mor aici! 

André Vasling înțelegând că această hotărâre era de 
nezdruncinat, nu mai stărui şi se retrase. 

Jean Cornbutte o informa imediat pe nepoata sa de 
planul său şi văzu licărind câteva luciri de speranţă printre 
lacrimile ei. Inca nu-i trecuse tinerei fete prin minte ca 
moartea logodnicului ei putea fi incertă; dar abia a fost 
aruncată în inima ei această nouă speranţă şi ea se prinse 
de ea fără nicio rezervă. 

Bătrânul marinar hotäri ca Tânăra îndrăzneață să reia 
imediat drumul mării. Acest bric temeinic construit, nu avea 
nicio stricaciune de reparat. Jean Cornbutte făcu publicaţii 

că dacă marinarii vor să se reîmbarce, nimic nu va fi 
schimbat în alcătuirea echipajului. Doar el îl va înlocui pe 
fiul său la comanda corăbiei. 

Niciunul dintre tovarăşii lui Ludovic Cornbutte nu lipsi de 
la chemare şi erau printre ei marinari indrazneti: Alain 
Turquiette, dulgherul Fidele 

Misonne, bretonul Penellan, care il inlocuia pe Pierre 
Nouquet ca timonier al Tinerei îndrăznețe, apoi Gradlin, 
Aupic, Gervique, marinari curajoşi şi încercaţi. 

Jean Cornbutte îi propuse din nou lui Andre Vasling să-şi 
reia gradul la bord. Secundul bricului era un dibaci 
mânuitor, care îşi făcuse temele readucând Tânăra 
îndrăzneață cu bine în port. Totuşi nu se ştie pentru care 
motiv, Andre Vasling făcu câteva observaţii şi ceru răgaz să 
se mai gândească. 

— Cum vrei André Vasling, răspunse Cornbutte. 
Aminteşte-ţi numai ca, dacă primeşti, vei fi binevenit 
printre noi. 

Jean Cornbutte avea un om devotat în bretonul Penellan, 
care a fost vreme îndelungată tovarăşul lui de călătorie. 
Mica Maria stătea odinioară seri îndelungate în braţele 
timonierului, în timp ce acesta stătea pe jos. Aşa că 
păstrase pentru dânsa o prietenie ca de tată, pe care 
tânăra fată i-o înapoia cu o dragoste sinceră. 

Penellan grăbi din răsputeri armamentul bricului, cu atât 
mai mult cu cât, după părerea lui, Andre Vasling nu făcuse 
poate toate cercetările cu putinţă pentru a-i regăsi pe 
naufragiati, de aceea fusese scuzat de răspunderea de 
căpitan ce apăsa asupra sa. 

Nu se scurseră 8 zile şi Tânăra îndrăzneață era gata să ia 
drumul mării. În loc de mărfuri, ea a fost în întregime 
aprovizionată cu cărnuri sărate, pesmeti, saci cu făină, 
cartofi, carne de porc, vin, rachiu, cafea, ceai, tutun. 

Plecarea a fost fixată pentru ziua de 22 mai. In ajun, 
Andre Vasling, care încă nu-i răspunsese lui Jean Cornbutte, 
veni la el acasă. Era încă nehotărât şi nu ştia ce decizie să 
ia. 

Jean Cornbutte nu era acasă, deşi uşa casei sale era 

deschisă. Andre Vasling pătrunse în sala comună alăturată 
de odaia tinerei fete, de unde zgomotul unei însufleţite 
convorbiri îi izbi auzul. اع‎ ascultă cu atenţie şi recunoscu 
vocile lui Penellan şi a Mariei. 

Negreşit discuţia dura de ceva timp, căci fata părea că se 
împotriveşte cu o neclintitä tărie observaţiilor marinarului 
breton. 

— Ce vârstă are unchiul Cornbutte? întrebă Maria. 

— Cam 60 de ani sau aşa ceva, răspundea Penellan. 

— Ei bine, n-o să înfrunte el primejdiile spre a-şi regăsi 
fiul? 

— Căpitanul nostru e încă bărbat voinic, răspundea 
marinarul. Are un corp de stejar şi muşchi tari ca nişte drugi 
de fier. Aşa că nu sunt deloc îngrozit să-l văd luând iar 
calea mării! 

— Bunule Penellan reîncepu Maria, eşti tare când iubeşti! 
De altfel am deplină încredere în ajutorul Celui de Sus. Ai să 
mă înţelegi şi ai să îmi vii în ajutor? 

— Nu! spunea Penellan. Este cu neputinţă Maria! Cine 
ştie unde vom naufragia şi ce rele va trebui să suferim! De 
câte ori n-am văzut bărbaţi voinici lăsându-şi zilele prin 
aceste mări. 

— Penellan, reluă tânăra fată, n-o să fie nici mai mult nici 
mai puţin şi dacă mă refuzi, am să cred că nu mă mai 
iubeşti! 

Andre Vasling înţelese hotărârea fetei. El se gândi o clipă 
şi hotărârea lui era luată. 

— Jean Cornbutte, zise el înaintând spre bătrânul 
marinar, care tocmai intra, sunt printre oamenii dumitale. 
Motivele ce mă împiedicau să mă îmbarc au dispărut şi poţi 
să te bizui pe devotamentul meu. 

— Nu m-am îndoit niciodată de dumneata, Andre Vasling, 
răspunse Jean Cornbutte luându-i mâna. Maria, copila mea! 
spuse el cu glas tare. 

Maria şi Penellan se iviră numaidecät. 

— Mâine în zori, când se retrage fluxul, vom întinde 
pânzele, spuse bătrânul marinar. Biata mea Maria, iată 
ultima seară ce-o petrecem împreună! 

— Unchiule, exclamă Maria căzând în braţele lui Jean 
Cornbutte. 

— Maria! Cu ajutorul lui Dumnezeu îţi vom readuce 
logodnicul. 

— Da, îl vom regăsi pe Ludovic, spuse Andre Vasling. 

— Eşti deci dintre ai noştri? întrebă cu vioiciune Penellan. 

— Da, Penellan, Andre Vasling va fi secundul meu 
răspunse Jean Cornbutte. 

— O! O! exclamă bretonul cu un aer ciudat. 

— Şi sfaturile lui ne vor fi folositoare, căci este meşter şi 
foarte îndrăzneţ! 

— Dar şi dumneata căpitane, răspunse Andre Vasling, ne 
vei arăta tuturor tot pe atâta ştiinţă pe câtă putere. 

— Ei bine, prieteni, pe mâine. Întâlnirea pe bord şi luati- 
vă ultimele măsuri. La revedere, Andre! La revedere, 
Penellan! 

Secundul şi marinarul ieşiră împreună, Jean Cornbutte şi 
Maria rămaseră faţă în faţă. Multe lacrimi se vărsară în 
acea tristă seară. Jean Cornbutte văzând-o pe Maria atât de 
disperată se hotărî să grăbească despărţirea, părăsind casa 
a doua zi, fără s-o Instiinteze. Aşa că, chiar în acea seară îi 
dădu ultima sărutare şi la 3 dimineaţa el era în picioare. 

Această plecare îi atrăsese pe stăvilar pe toţi prietenii 
bătrânului marinar. Parohul care trebuia să binecuvânteze 
unirea Măriei şi a lui Ludovic, veni să binecuvânteze încă o 
dată corabia. Puternice strángeri de mână au fost 
schimbate în tăcere şi Jean Cornbutte se urcă pe bord. 

Echipajul era complet. Andre Vasling dădu ultimele 
comenzi. Pânzele au fost întinse şi bricul se depărta cu 
grăbire pe un vânt bun de nord-vest, în timp ce parohul, în 
picioare în mijlocul privitorilor ingenuncheati, încredința 
această corabie în mâinile lui Dumnezeu. 

Incotro mergea corabia? Apuca pe calea primejdioasă pe 
care s-au pierdut atâţia naufragiati! Nu avea o destinaţie 
sigură! Trebuia să se aştepte la toate primejdiile şi să ştie 
să le înfrunte fără şovăire. Numai Dumnezeu ştia unde îi va 
fi dat să tragă la mal! Dumnezeu avea s-o calauzeasca! 

IH 
LICĂRIRE DE SPERANȚĂ 


În acea vreme a anului, timpul era prielnic أو‎ echipajul 
putu nădăjdui să ajungă la locul naufragiului. 

Planul lui Jean Cornbutte era foarte natural schițat. Voia 
să poposească în insulele Feroe, unde se putea ca vântul 
de miază-noapte să-i fi adus pe naufragiati, apoi dacă avea 
siguranţa că nu fuseseră pescuiti în niciun port din aceste 
meleaguri, trebuia să-şi ducă cercetările dincolo de Marea 
Nordului, să  scotocească toată coasta apuseană a 
Norvegiei până la Bodoe, locul cel mai apropiat de 
naufragiu şi chiar mai departe dacă trebuia. 

Andre Vasling se gândea, contrar părerii căpitanului, că 
mai degrabă coastele Islandei trebuiau explorate; dar 
Penellan făcu observaţia că în timpul catastrofei vifornita 
venea dinspre apus, ceea ce dădea totuşi speranţă că 
nenorocitii nu fuseseră tarati spre prăpastia Maelstromului, 
îngăduind presupunerea că fuseseră aruncaţi pe coasta 
Norvegiei. 

Se hotărî deci, să navigheze cât mai aproape posibil de 
acest țărm, pentru a recunoaşte oarecare urme ale trecerii 
lor. 

A treia zi după plecare, Jean Cornbutte, cu capul aplecat 
asupra unei hărţi, stătea adâncit cu gândurile sale când, o 
mänutä mică se rezemă de umărul său şi o voce dulce îi 
spuse la ureche: 

— Să ai curaj unchiule! 

se întoarse şi rămase încremenit. Maria îl înconjură cu‏ اع 
braţele.‏ 

— Maria! Fata mea, tu pe bord? exclamă el. 

— Femeia se poate duce să-şi caute bărbatul, când tatăl 
se îmbarcă pentru a-şi scăpa fiul! 

— Nefericită Maria! Cum vei suporta tu oboseala? Ştii 
bine că prezenţa ta poate vătăma, cercetările noastre? 

— Nu, unchiule, căci sunt voinică! 

— Cine ştie unde vom fi täräti, Maria! Vezi harta asta? Ne 
apropiem de coclauri atât de primejdioase chiar pentru noi 
ăştia, marinarii inaspriti si oteliti în toate ostenelile mării! Si 
tu, slabă copila!... 

— Dar, unchiule, eu sunt dintr-o familie de marinari. Am 
crescut ascultând povestiri de luptă şi de furtuni! Sunt 
lângă dumneata şi bătrânul meu prieten Penellan! 

— Penellan! El este cel care te-a ascuns pe bord! 

— Da, unchiule, dar numai când a văzut că eram 
hotărâtă s-o fac şi fără ajutorul lui. 

— Penellan! strigă Jean Cornbutte. Penellan intră. 

— Penellan, nu mai este de tăgăduit ceea ce s-a făcut, 
dar, aminteste-ti că tu eşti răspunzător de viaţa Mariei! 

— Fii pe pace, căpitane, răspunse Penellan. Mititica are 
putere şi curaj şi ne va servi de înger păzitor. Şi apoi, 
căpitane, îmi cunoşti părerea; totul este spre mai bine în 
lumea asta! 

Tânăra fată a fost aşezată într-o cabină, pe care o 
orânduiră marinarii pentru dânsa în câteva clipe, făcând-o 
cât mai confortabilă pentru o fată. 

Peste 8 zile, Tânăra indräzneatä ancora la Feroe; dar cele 
mai amănunțite cercetări ramasera fara rod. Niciun 
naufragiat, nicio sfărâmătură de corabie nu fusese culeasă 
pe coaste. Ştirea întâmplării era pe aici în întregime 
necunoscută. Bricul după 10 zile de popas, cam pe 10 iunie, 
îşi reluă iar călătoria. Starea vremii era bună, vânturile 
puternice. Vasul a fost repede împins spre coastele 
Norvegiei, pe care le cercetă din nou fără niciun rezultat. 

Jean Cornbutte se hotări atunci să se ducă la Bodoe. 

Poate să afle acolo numele corăbiei înecate, în ajutorul 
căreia Ludovic Cornbutte şi cei 2 marinari ai săi se 
grăbiseră să se ducă. 

In ziua de 30 iunie, bricul ancoră în acest port. Acolo, 
autorităţile înmânară lui Jean Cornbutte o sticlă găsită pe 
coastă şi care conţinea un document astfel scris: 

„Azi, 26 aprilie, pe bordul vasului Frooem după ce am 
fost acostati de salupa Tinerei îndrăzneţe, am fost täräti de 
curenți spre gheturi! Dumnezeu să aibă milă de noi!” 

Prima mişcare a lui Jean Cornbutte a fost să 
mulţumească cerului. Se credea pe urmele fiului său! Acest 
Frooem era o goeletă norvegiană, despre care nu mai 
aveau ştiri, dar care, lucru clar, fusese târâtă spre miază- 
noapte. 

Nu mai era de pierdut nicio zi. Tânăra îndrăzneață a fost 
imediat pusă în stare să înfrunte primejdiile mării polare. 
Fidele Misonne, dulgherul, o cercetă cu atenţie şi se asigură 
că construcţia ei solidă ar putea rezista izbiturilor 
ghețarilor. 

Prin îngrijirile lui Penellan care mai făcuse pescuit de 
balene în mările arctice, au fost îmbarcate pe bord învelitori 
de lână, haine îmblănite, mocasini făcuţi din piele de focă şi 
lemnele necesare fabricării săniilor destinate să alerge pe 
câmpiile îngheţate. Se sporiră într-o mare proporţie 
proviziile de spirt şi de cărbune, căci era posibil să fie siliţi 
să ierneze în vreun punct al coastei groenlandeze. 

Tot aşa se procură pe preţ mare şi cu şi mai mare trudă, 
o anumită cantitate de lămâi, menite a înlătura sau vindeca 
scorbutul, această îngrozitoare boală ce präpädeste 
echipajele prin ţinuturile îngheţate. Toate proviziile de 
cărnuri sărate, de pesmeti, de rachiu, sporite într-o bine 
chibzuită măsură, începură să umple o parte a hambarului 
bricului, căci cambuza nu mai putea fi de ajuns pentru 
aceasta. Se aprovizionară totodată cu o mare cantitate de 
pemmican’, preparatie indiană care concentrează multe 
elemente hrănitoare într-un volum foarte mic! 

După indicaţiile lui Jean Cornbutte se aduseră pe bordul 
Tinerei îndrăzneţe ferăstraie destinate să taie ghețarii, de 
asemenea tepuse si lopeti bune sa le despartă. Căpitanul 
se gândi să ia câini de pe coasta groenlandeză, câini 
necesari pentru trasul săniilor. 

Tot echipajul a fost întrebuințat la aceste pregătiri si 
desfăşură o mare activitate. Marinarii Aupic, Gervique şi 
Gradlin urmau cu grăbire sfaturile timonierului Penellan, 
care din această clipă îi îmbie să nu se deprindă cu hainele 


3 Pemmican - pastramă (amestec concentrat de grăsimi şi 
proteine, folosit ca aliment nutritiv). 

de lână deşi temperatura era scăzută sub aceste latitudini 
situate sub cercul polar. 

Penellan observa, fără a spune nimic despre asta, cele 
mai mici fapte ale lui Andre Vasling. Omul ăsta de obârşie 
olandeză, venea nu se ştie de unde şi de altfel marinar bun, 
făcuse două călătorii pe bordul Tinerei îndrăzneţe. Penellan 
încă nu-i putea imputa nimic, afară doar de faptul că prea 
dădea târcoale Mariei, dar îl supraveghea îndeaproape. 

Mulțumită hărniciei echipajului, bricul a fost înarmat pana 
la 16 iulie, la 15 zile după sosirea lui la Bodoe. Era atunci 
vreme prielnică pentru a încerca explorări în mările arctice. 
Dezghetul dura de două luni şi cercetările puteau fi împinse 
mult mai înainte. Tânăra indräzneatä ridică ancora şi se 
îndreptă spre canalul Brewster, situat pe coasta răsăriteană 
a Groenlandei, pe al 70-lea grad de latitudine. 

: 4 
ÎN STRÂMTORI 


Pe 23 iulie o strălucire ridicată deasupra mării, vesti 
primele bancuri de gheaţă care, ieşind atunci din 
strâmtoarea Davis se năpusteau în ocean. Din acea clipă, o 
supraveghere foarte atentă a fost recomandată străjilor, 
căci era important să nu se izbească de aceste mase uriaşe 
de gheaţă. 

Echipajul a fost împărţit în două carturi: primul compus 
din Fidele Misonne, Gradlin şi Gervique; al doilea din Andre 
Vasling, Aupic şi Penellan. Aceste schimburi nu trebuiau să 
facă pază decât două ore, căci în frigul acela de prin 
coclaurii aceia, puterea omului este pe jumătate micşorată. 
Deşi Tânăra îndrăzneață nu a fost încă decât la 63 grade 
latitudine, termometrul arăta 9 grade sub zero. 

Adesea ploua şi ningea din belşug. In timpul când se 
însenina, când vântul nu mai bătea cu prea mare furie, 
Maria stătea pe punte şi ochii ei se obişnuiau cu aceste 
aspre scene ale mărilor polare. 

În ziua de 1 august ea se preumbla pe puntea din urmă a 
bricului şi se sfătuia cu unchiul ei, cu Andre Vasling şi cu 
Penellan. Tânăra îndrăzneață intră atunci într-o strâmtoare 
largă de 3 mile, prin care alunecau şiruri întregi de ghetari 
sfaramati coborând cu viteză spre miazá-zi. 

— Când vom zări oare din nou pământul? 

— Cel mai târziu peste 3 sau 4 zile, răspunse Jean 
Cornbutte. 

— Vom găsi oare noi semne pe acolo despre trecerea 
sărmanului meu Ludovic? 

— Poate, fata mea, dar tare mă tem să nu fim încă 
departe de sfârşitul călătoriei noastre. E de temut chiar că 
Frooem să nu fi fost târât mult mai spre miază-noapte. 

— Aşa trebuie să fie, adăugă Andre Vasling, căci vifornita 
ce ne-a despărţit de corabia norvegiană a durat 3 zile şi în 
3 zile o corabie face drum lung când este stricată până într- 

atât încât nu se mai poate împotrivi vântului. 

— Dă-mi voie să-ţi spun domnule Vasling, răspunse 
Penellan, că lucrul s-a întâmplat prin aprilie, că atunci nu 
începuse încă dezghetul şi că prin urmare, Frooem a trebuit 
să fie desigur oprită de ghețari. 

— Şi fără îndoială sfărâmată în mii de bucăţi, răspunse 
secundul, deoarece echipajul ei nu mai putea manevra! 

— Dar aceste întinderi de ghetari, răspunse Penellan, îi 
ofereau un mijloc uşor de a ajunge la uscat, de care nu 
putea fi departe. 

— Să nădăjduim! zise Jean Cornbutte întrerupând o 
discuţie ce zilnic se înfiripa între secund şi timonier. Cred că 
vom vedea pământul peste puţin timp. 

— Uite-i! exclamă Maria. Vedeţi munţii aceia? 

— Nu, copila mea, răspunse Jean Cornbutte. Aceşti munţi 
de gheaţă, sunt primii pe care-i întâlnim. Ei ne vor tăia ca 
sticla, dacă ne lăsăm prinşi între ei. Penellan şi Vasling. 
Vegheati la manevre. 

Aceste mase plutitoare, dintre care mai bine de 50 se 
iveau atunci la orizont, se apropiară încet de bric. Penellan 
apucă cârma şi Jean Cornbutte, urcat pe drugii micului 
catarg arăta calea de urmat. 

Spre seară, bricul a fost cu totul intrat printre aceste 
stânci mişcătoare, a căror putere de zdrobire era 
irezistibilă. Era deci vorba de străbătut această flotă de 
munţi, căci precautia poruncea să meargă înainte, tot 
înainte. O altă greutate se adăuga acestor primejdii: nu se 
putea constata în chip folositor direcţia corăbiei, toate 
punctele înconjurătoare mişcându-se neîncetat şi neoferind 
nicio perspectivă stabilă. În curând, bezna spori o dată cu 
ceața. Maria cobori în cabina ei şi la porunca dată de 
căpitan, cei 8 inşi ai echipajului trebuiră să rămână pe 
punte. Erau înarmaţi cu lungi cángi prevăzute cu ascutisuri 
de fier, pentru a feri corabia de izbitura ghețarilor. 

Tânăra îndrăzneață intră în curând într-o strâmtoare atât 
de îngustă, încât adesea capătul acestor drugi erau striviti 
de munţii în mişcare şi indoiti. Au fost siliţi chiar să îndrepte 
vintreana cea mare până ce ajunseră frânghiile ce 

susțineau catargele. Din fericire, această măsură nu făcu să 
se piardă ceva din viteza bricului, căci vântul nu putea 
ajunge decât pânzele de sus şi acestea erau suficiente 
pentru a-l împinge cu viteză. Mulțumită finetii scheletului 
său, vasului se scufundă în aceste văi ce-l stropeau ca 
revársarea vijelioasă a unei ploi, în timp ce ghețarii se 
izbeau între ei cu fioroase scrâşnituri. 

Jean Cornbutte cobori iar pe punte. Privirile sale nu mai 
puteau străbate bezna înconjurătoare. A fost nevoie să se 
întindă şi pânzele de sus, căci corabia era ameninţată să se 
izbească de munţii de gheaţă şi în acest caz, ar fi fost 
pierdută. 

„Blestemată călătorie”, mormăia André Vasling in 
mijlocul marinarilor care, cu cangea în mână, fereau vasul 
de izbiturile cele mai amenințătoare. 

— Cert este că dacă vom scăpa de aici, datorăm o 
frumoasă lumânare Sfintei Gheturilor! răspunse Aupic. 

— Cine ştie dacă nu mai sunt încă şi alţi munţi? adăugă 
secundul. 

— Dar cine mai ştie ce vom mai găsi după ei? reluă 
marinarul. 

— Nu mai tot vorbi atâta, flecarule, spuse Gervique şi 
veghează de partea ta. Când vom trece, atunci este destul 
timp de mormait. Pazeste-ti cangea. 

In acel moment un uriaş bloc de gheaţă, intrat în 
strâmtoarea prin care trecea Tânăra îndrăzneață, se furişă 
repede pe lângă contrabord şi păru cu neputinţă a-l 
înlătura, căci împiedica toată lungimea canalului şi bricul 
era în imposibilitatea de a mai cârmi. 

— Simti cârma? îl întrebă Jean Cornbutte pe Penellan. 

— Nu, căpitane! corabia nu se mai poate conduce. 

— Ei băieţi, strigă căpitanul către echipajul său, nu vă fie 
teamă, incordati-va zdravän cángile pe marginile vasului. 

Blocul avea vreo 60 de picioare înălţime şi de s-ar fi izbit 
de bric, acesta ar fi fost sfărâmat. A fost o clipă de groază 
ce nu se poate descrie, echipajul se refugie spre partea din 
spate părăsindu-şi posturile, în ciuda poruncilor căpitanului. 

Dar în clipa când acest bloc nu mai era decât la o 

jumătate de măsură de Tânăra îndrăzneață se auzi un 
zgomot înăbuşit şi un adevărat potop de apă căzu mai întâi 
pe partea dinainte a corăbiei care se înălţă după aceea pe 
creasta unui val uriaş. 

Un strigăt de groază izbucni din piepturile tuturor 
marinarilor; când privirile lor se îndreptară spre partea din 
spate a vasului, blocul pierise, strâmtoarea era liberă şi 
dincolo o nesfârşită întindere de apă, luminată de ultimele 
raze ale zilei, asigura o plutire uşoară. 

— Totul e cât se poate de bine! exclamă Penellan. Să ne 
îndreptăm mizena“ şi cafasurile! 

Se produsese un fenomen foarte obişnuit prin aceste 
coclauri. Când aceste mase plutitoare se desprind unele de 
altele, în timpul dezghetului, ele plutesc într-un echilibru 
desăvârşit, dar sosind în ocean unde apa este relativ mai 
caldă, nu zăbovesc mult şi-şi rod temelia, care se topeşte 
încet-încet şi care este de altfel zguduită de izbitura altor 
ghetari. Vine deci un moment când centrul de gravitație al 
acestor mormane este mişcat din loc şi atunci se ciocnesc 
în întregime. Numai dacă acest bloc ar fi fost răsturnat cu 
două minute mai târziu, s-ar fi năpustit asupra bricului si l- 
ar fi scufundat în căderea lui. 


* Mizenă - catarg al unei nave, între botul acesteia şi arborele 
central. 

V 
INSULA LIVERPOOL 


Bricul plutea atunci într-o mare aproape cu totul liberă. 
Numai la orizont, o licărire albicioasă, de data aceasta fără 
mişcare, arăta prezenţa acestor câmpii nemişcate. 

Jean Cornbutte se îndrepta mereu spre capul Brewster şi 
se apropia de regiuni unde temperatura este din cale afară 
de rece, căci razele soarelui nu ajung aici decât tare slăbite 
datorită oblicitatii lor. 

In ziua de 3 august, bricul nu mai era in fata gheturilor 
nemiscate si unite intre ele. Stramtorile nu aveau adesea 
decât o lărgime de un cablu”, şi Tânăra îndrăzneață era 
silită să facă mii de ocoluri care uneori o puneau drept în 
bătaia vântului. 

Penellan se ocupa cu o părintească grijă de Maria, şi cu 
tot frigul o silea să vină în fiecare zi să stea 2-3 ore pe 
punte, căci deprinderea devenea una din condiţiile 
neapărat necesare sănătăţii. 

Curajul Măriei nu slăbea deloc. Ea îi întărea chiar şi pe 
marinarii bricului prin cuvintele sale şi toţi simțeau pentru 
ea o adevărată adoratie. Andre Vasling se arătă mai zorit 
decât oricând şi căuta toate prilejurile de a vorbi cu dânsa; 
dar tânăra fată, printr-un fel de presimtire, nu primea 
serviciile lui decât cu o anumită răceală. Se înţelege uşor că 
viitorul, mai mult decât prezentul, era obiectul discuţiilor lui 
Andre Vasling şi că el nu ascundea puţinele probabilitäti de 
a-i găsi pe naufragiati. In gândirea sa, pierderea lor era fapt 
împlinit şi tânăra fată trebuia deci să-şi incredinteze grija 
vieţii sale în mâinile altcuiva. 

Totuşi Maria nu pricepuse încă planurile lui Andre 
Vasling, căci spre marea părere de rău a acestuia din urmă, 
convorbirile acestea nu se puteau prelungi. Penellan găsea 


> Unitate de măsură pentru distanţe, egală cu a 10-a parte 
dintr-o milă marină, adică cu 185,2 m. 

pururea mijlocul de a se amesteca şi a nimici efectul 
vorbelor lui Andre Vasling prin cuvintele de speranţă pe 
care le rostea. 

De altfel, Maria nu rămânea neocupată. După sfaturile 
timonierului, ea îşi pregăti veşmintele de iarnă, trebuind să- 
şi schimbe cu totul îmbrăcămintea. Croiala hainelor ei 
femeieşti nu se potrivea deloc acestor latitudini reci. Isi 
făcu deci un fel de pantalon îmblănit, ale cărui picioare erau 
căptuşite cu piele de focă şi fustele strâmte nu-i veniră mai 
mult decât până la jumătatea fluierului piciorului, pentru a 
nu fi în contact cu straturile de nea, ce acopereau iarna 
câmpiile de gheaţă. O manta de blană, strânsă la mijloc şi 
închisă bine, împodobită cu o glugă, îi ocrotea partea de 
sus a trupului. 

În timpul lucrărilor lor, oamenii din echipaj îşi făcură de 
asemenea veşminte bune pentru a-i feri de frig. Făcură un 
număr mare de cizme înalte din piele de focă pentru a le 
îngădui să străbată fără necazuri zăpezile în timpul 
călătoriilor de cercetare. Lucrară astfel tot timpul cât dură 
această plutire prin strâmtori. 

André Vasling, foarte îndemânatic trăgător, dobori de 
mai multe ori nişte păsări acvatice, din acelea ce zburau în 
stoluri in jurul corábiei. Un fel de „eider-duks”® si 
ptarmigani’ furnizară echipajului o carne minunată, care 
înlocui cărnurile sărate. 

În sfârşit, bricul, după mii de întortocheri, ajunse lângă 
Capul Brewster. O şalupă a fost lăsată în mare. Jean 
Cornbutte şi Penellan ajunseră la coasta care era cu 
desăvârşire pustie. 

Aşa că, bricul se îndreptă numaidecât spre insula 
Liverpool, descoperită în 1821 de căpitanul Scoresby şi 
echipajul scoase chiote de bucurie văzând indigeni 
alergând pe plajă. Comunicatiile se stabiliră imediat, 
datorită câtorva cuvinte din limba lor pe care le ştia 
Penellan şi câteva fraze obişnuite ce le învățase de la nişte 
vânători de balene ce veneau prin aceste coclauri. 


6 Rate sălbatice; 
7 Potárniche de zăpadă. 

Aceşti groenlandezi erau mici şi tndesati, statura lor nu 
depăşea 4 picioare şi 10 degete, aveau culoarea roşiatică, 
faţa rotundă şi fruntea îngustă; părul lor lipit şi negru, 
cădea pe spate, dinţii lor erau rari, şi păreau atinşi de un fel 
de lepră particulară triburilor mâncătoare de peşte. 

In schimbul bucätilor de fier şi de aramă, după care erau 
nespus de lacomi, aceşti sărmani oameni aduceau blănuri 
de urs, piei de viței de mare, de câini maritimi, de lupi de 
mare şi de tot felul de animale îndeobşte denumite foci. 
Jean Cornbutte căpătă pe un preţ foarte bun aceste lucruri 
ce aveau să devină pentru ei de mare necesitate. 

Căpitanul îi făcu atunci pe indigeni să înţeleagă că era în 
căutarea unei corăbii înecate şi-i întrebă dacă nu au cumva 
ştiinţă despre ea. Unul dintre ei desenă numaidecât pe 
zăpadă un fel de corabie şi arătă că un vas de acest fel 
fusese târât acum 3 luni spre miază-noapte; el arătă de 
asemenea că dezghetul şi ruperea câmpurilor de ghetari, îi 
împiedicaseră să se ducă să-i ajute şi într-adevăr pirogile 
lor foarte uşoare, pe care ei le vâslesc cu lopeti scurte, nu 
puteau înfrunta marea în aceste condiţii. 

Aceste ştiri, deşi nedesăvârşite, readuseră speranţa în 
inimile marinarilor şi Jean Cornbutte nu avu trudă să-i ducă 
mai departe în marea polară. 

Inainte de a părăsi insula Liverpool, căpitanul cumpără 
un echipaj format din 6 câini polari, ce se deprinseră 
repede cu viaţa de pe bord. Corabia ridică ancora în ziua de 
10 august dimineaţa şi pe o vijelie puternică, se strecură în 
strâmtorile dinspre miază-noapte. 

Erau atunci în timpul celor mai lungi zile ale anului, adică 
sub aceste latitudini, soarele care nu apunea, atingea cel 
mai înalt punct al spiralelor ce le descrie deasupra 
orizontului. 

Această totală lipsă a nopţii nu era totuşi prea sensibilă, 
căci ceata, ploaia şi zăpada înconjurară deodată corabia ca 
nişte adevărate întunecimi. 

Jean Cornbutte hotărât să se ducă înainte, cât mai mult 
cu putinţă, începu să-şi ia măsurile de rigoare. 

Interpuntea a fost cu desăvârşire acoperită şi numai în 

fiecare dimineaţă avea grijă să se primenească aerul prin 
curenţi. Au fost aşezate sobe şi burlane în aşa fel încât să 
dea cât mai multă căldură cu putinţă. Se recomandă 
oamenilor din echipaj să nu poarte decât o cămaşă de lână 
pe deasupra cămăşii de bumbac şi să-şi închidă bine 
mantaua de piele. De altfel, focurile nici nu fuseseră 
aprinse, căci lucrul de căpătâi era să se păstreze proviziile 
de lemne şi cărbuni pentru vremurile de frig mare. 

Băuturile calde, cum este cafeaua şi ceaiul, au fost 
regulat împărţite marinarilor seara şi dimineaţa şi cum era 
folositor a-i hrăni cu cărnuri, se făcu vânătoare de rate şi 
lisite ce erau din belşug prin aceste locuri. 

Jean Cornbutte se aşeză de asemenea în vârful catargului 
mare, „un cuib de stânci”, un fel de butoi desfundat la un 
capăt, în care stătea neîntrerupt o strajă, pentru a observa 
câmpiile de ghetari. 

După două zile, bricul pierduse din vedere insula 
Liverpool, temperatura se răci pe neaşteptate datorită unui 
vânt aspru. Câteva semne de iarnă au fost zărite. Tânăra 
îndrăzneață nu avea o clipă de pierdut, căci în curând 
drumul avea să-i fie închis cu desăvârşire. Înainta deci prin 
strâmtorile ce lăsau între ele câmpii având până la 30 de 
picioare grosime. 

In ziua de 3 septembrie dimineaţa, Tânăra îndrăzneață 
ajunse până la înălţimea golfului Gael-Hamkes. Pământul se 
afla la 30 de mile sub vânt. Atunci se opri bricul înaintea 
unui banc de gheaţă ce nu-i arăta niciun fel de trecere şi 
care măsura cel puţin o milă lăţime. Trebuiră deci să 
intrebuinteze ferástraiele ca să taie gheaţa. Penellan, 
Aupic, Gradlin si Turquiette au fost propuşi pentru mänuitul 
ferăstrăului. Dära tăieturilor a fost făcută în aşa fel încât 
curentul să poată duce ghețarii desprinşi din banc. Tot 
echipajul depuse aproape 20 de ore la această muncă. 
Oamenii se trudeau foarte mult să stea atâta timp pe 
gheaţă; adesea erau siliţi să intre în apă până la jumătatea 
trupului iar hainele lor de piele de focă nu-i fereau tocmai 
bine de umezeală. 

De altfel, sub aceste latitudini ridicate, orice muncă din 

cale afară este în scurt timp urmată de o absolută 
oboseală, căci răsuflarea se întretaie repede şi cel mai 
voinic este adesea silit să se oprească. 

În sfârşit, navigația deveni iar liberă si bricul a fost 
remorcat dincolo de bancul ce-l oprise atâta amar de 
vreme. 

VI 
CUTREMURUL GHETURILOR 


Încă vreo câteva zile Tânăra îndrăzneață se luptă 
împotriva unor piedici de netrecut. Echipajul avu aproape 
întotdeauna ferăstrăul în mână şi adesea a fost silit chiar să 
Intrebuinteze praful de puşcă pentru a face să sară în aer 
uriaşele mormane de gheaţă ce le tăiau calea. 

În ziua de 12 septembrie, marea nu mai era decât o 
întinsă câmpie solidă, fără ieşire, fără trecătoare, ce 
înconjura corabia din toate părţile, astfel încât nu mai putea 
nici să înainteze nici să se retragă. Temperatura se 
menținea în medie la 16 grade sub zero. larnă sosise, cu 
suferinţele şi pericolele sale. 

Tânăra îndrăzneață se afla atunci aproape de al 21-lea 
grad de longitudine vestică şi la 65-lea grad de latitudine 
nordică, la intrarea în golful Gael-Hamkes. 

Jean Cornbutte făcu primele pregătiri de iernat. El se 
îndeletnici mai întâi să găsească un golfulet a cărui poziţie 
puse corabia la adăpost de bătăile vântului şi o feri de 
puternice izbituri. Numai pământul, care trebuia să fie la o 
distanţă de vreo 10 mile spre apus, îi putea oferi adăposturi 
sigure, aşa că plecă în recunoaştere. 

În ziua de 12 septembrie porni la drum, însoţit de Andre 
Vasling, Penellan si de doi marinari, Gradlin şi Turquiette. 
Fiecare avea merinde pentru două zile, căci nu prea erau 
semne că excursia lor avea să ţină prea puţin şi erau 
prevăzuţi cu piei de bivol pe care trebuiau să se culce. 

Zăpada ce căzuse în mare cantitate şi a cărei suprafaţă 
nu era îngheţată, îi întârzia nespus de mult. Adesea se 
cufundau până la jumătatea trupului, şi de altfel nu puteau 
înainta decât cu o extremă atenţie, dacă nu voiau să cadă 
în crăpături. Penellan mergea în frunte şi scotocea cu 
atenţie surpăturile solului cu toiagul lui cu fier la capăt. 

Pe la 5 seara, ceața începu să se îngroaşe si mica ceată 
trebui să se oprească. Penellan se îndeletnici cu căutarea 

unui ghețar care să-i poată adăposti de vant si după ce se 
întremară puţin, părându-le rău că nu pot avea câte o 
băutură caldă, se lungiră pe pielea lor de bivol, se înveliră 
cu ea, se strânseră unii lângă alţii şi somnul birui în curând 
osteneala. 

A doua zi dimineaţă, Jean Cornbutte şi tovarasii săi erau 
îngropaţi sub un strat de zăpadă de mai bine de un picior 
grosime. Din fericire pieile lor cu desăvârşire impermeabile 
îi feriseră de umezeală şi însăşi zăpada contribuise la 
păstrarea propriei lor călduri, pe care o împiedica să se 
împrăştie în afară. 

Jean Cornbutte dădu imediat semnalul de plecare şi pe la 
amiază, tovarasii lui zăriră cu mare greutate în cele din 
urmă coastă. lnalte mormane de gheaţă tăiate 
perpendicular se inältau pe tärm; piscurile lor diferite, de 
toate formele şi de toate tăieturile reproduceau în mare 
fenomenele cristalizärii. Miliarde de păsări de apă se 
înălţară la apropierea marinarilor şi focile lenese lungite pe 
gheaţă se scufundară în grabă. 

— Pe legea mea! zise Penellan, n-or să ne lipsească nici 
blănurile nici vânatul. 

— Animalele acelea de acolo, răspunse Jean Cornbutte nu 
cred că au mai primit vizite omeneşti, căci altfel nu ar fi 
atât de sălbatice. 

— Numai  groenlandezii vizitează aceste meleaguri, 
răspunse Andre Vasling. 

— Nu văd totuşi nicio urmă a trecerii lor, nici urmă de 
popas, nici cea mai mică colibă! răspunse Penellan, urcând 
un pisc înalt. Ehei, căpitane! exclamă el, ia vino repede! 
Zăresc o limbă de pământ care ne va feri de vânturile de 
nord-est. 

— Pe aici copii! zise Jean Cornbutte. 

Tovarăşii săi îl urmară şi toţi îi dădură dreptate lui 
Penellan. O limbă de pământ destul de înaltă înainta ca un 
promontoriu şi încovoindu-se spre coastă, forma un golfulet 
de o milă şi mai bine adâncime. Câteva gheturi mişcătoare, 
sfărâmate de acest ascutis, pluteau în mijloc şi marea 
adăpostită de vânturile cele mai reci, încă nu era în 

întregime prinsă. 

Acest loc de iernat era minunat. Rămânea doar de 
condus în acel loc corabia. Or, Jean Cornbutte observă că 
câmpia de gheaţă învecinată era de o mare grosime şi se 
părea foarte anevoios de săpat un canal pentru a-şi duce 
bricul la destinaţie. Trebuia deci căutat un alt golfulet, dar 
în zadar merse Jean Cornbutte spre miază-noapte. Coasta 
era dreaptă şi stâncoasă pe o mare întindere şi dincolo de 
limba aceea de pământ se aflau de-a dreptul expuşi 
bătăilor vântului dinspre răsărit. Această împrejurare il 
dezamăgi pe căpitan, cu atât mai mult cu cât Andre 
Vasling, dovedi cât era de rea situaţia, bizuindu-se pe 
argumente clare. Penellan avu mult de furcă să-şi 
dovedească sieşi că în această împrejurare, totul a decurs 
bine. 

Deci bricul nu mai avea sorţi de izbândă să găsească un 
loc de iernat pe partea sudică a coastei. Asta însemna să 
facă acum cale întoarsă, dar nu era chip de stat pe gânduri. 
Mica ceată reluă deci drumul spre corabie şi merse cu 
viteză, căci merindele începeau sa se termine. Jean 
Cornbutte cauta tot drumul vreo trecătoare care să fie 
practicabilă sau cel puţin vreo crăpătură care să îngăduie a 
se săpa un canal prin câmpia de gheaţă; dar degeaba!... 

Spre seară, marinarii sosiră lângă ghețarul unde 
rămăseseră noaptea trecută. Ziua trecuse fără ninsoare şi 
mai putură recunoaşte urma trupurilor lor pe gheaţă. Deci 
totul era pregătit pentru culcarea lor şi se întinseră din nou 
pe pielea de bivol. 

Penellan foarte inciudat de insuccesul explorării sale, 
dormea destul de rău, când deodată atenţia lui a fost 
atrasă de un bubuit înăbuşit. El ciuli cu atenţie urechea la 
acest zgomot şi bubuitul i se păru atât de ciudat, încât îl 
lovi cu cotul pe Jean Cornbutte. 

— Ce-i asta? întrebă acesta din urmă, care după obiceiul 
marinăresc avu inteligenţa tot atât de repede trezită ca şi 
trupul. 

— Ascultă căpitane! spuse Penellan. Zgomotul sporea cu 
o simtitoare furie. 

— Ăsta nu poate fi tunet. Nu sub o latitudine atât de 
ridicată, zise Jean Cornbutte, ridicându-se. 

— Mai degrabă cred că avem de-a face cu o ceată de urşi 
albi! răspunse Penellan. 

— Ei drace! Dar n-am zărit încă urşi. 

— Ceva mai târziu sau poate mai devreme, răspunse 
Penellan, trebuia să ne aşteptăm la vizita lor. Să începem 
deci prin a-i primi cum se cuvine. 

Penellan înarmat cu o puşcă, urcă cu uşurinţă blocul ce-i 
adăpostea. Intunericul fiind foarte adânc şi timpul înnorat, 
nu putură să descopere nimic; dar un incident nou îi dovedi 
în curând că motivul acestui zgomot nu venea din 
împrejurimi. Jean Cornbutte îl ajunse şi ei observarä cu 
groază că acest bubuit, a cărui intensitate îi trezi şi pe 
tovarásii lor, se producea sub picioarele lor. 

O primejdie nouă îi ameninţa. La acest zgomot care se 
asemănă curând cu bubuitul tunului, se adăugă o mişcare 
de ondulatie foarte puternică prin câmpul de gheturi. Mai 
multi marinari îşi pierdură echilibrul si căzură. 

— Bägati de seamă! strigă Penellan. 

— Da! i se răspunse. 

— Turquiette! Gradlin! unde sunteţi? 

— Lată-mă! răspunse Turquiette scuturând zăpada de 
care era acoperit. 

— Pe aici Vasling, strigă Jean Cornbutte secundului. Si 
Gradlin? 

— Prezent capitane. Dar suntem pierduţi! exclamă 
Gradlin cu spaimă. 

— Ei nu! exclamă Penellan. Suntem poate izbaviti! 

Abia sfârşise aceste cuvinte şi o trosniturá îngrozitoare se 
auzi. Câmpia de gheaţă se sfarama în întregime şi marinarii 
trebuiră să se agate de blocul ce se clătina lângă ei. In 
ciuda cuvintelor timonierului ei se aflau într-o poziţie din 
cale afară de periculoasă, căci se produsese un cutremur. 
Gheţarii îşi ridicaseră ancora, după spusele marinarilor. 
Această mişcare dură aproape două minute şi exista 
pericolul de a se produce o crăpătură chiar sub picioarele 
nenorocitilor marinari. Astfel aşteptară, în chinurile acestea 

necontenite, căci sub pedeapsa chiar de a pieri nu se 
puteau încumeta să facă niciun pas şi rămaseră lungiti 
pentru a se feri să nu fie inghititi. 

La primele licăriri ale zilei, un tablou cu totul deosebit se 
prezentă ochilor lor. Intinsa câmpie, dintr-o singură bucată 
în ajun, era desprinsă în mii de bucăţi şi valurile stârnite de 
vreo zguduitura submarina, zdrobise stratul des ce le 
acoperea. 

Gândul la bricul său îi veni în minte lui Jean Cornbutte. 

— Biata mea corabie! exclamă el. Trebuie să fie pierdută. 
Cea mai neagră deznădejde începu să se zugrăvească pe 
faţa tovarăşilor săi. Pierderea corăbiei atrăgea neintärziat 
apropiata lor moarte. 

— Curaj dragii mei, reluá Penellan. Gândiţi-vă că, 
cutremurul de astă-noapte a deschis un drum printre 
ghețari, drum ce va îngădui să ne conducem bricul la golful 
de iernat! Ei, uite, dacă nu mă insel... Tânăra indrázneatá e 
acolo, nu mai departe de noi decât cu o milă. 

Toti se năpustiră înainte şi atât de nesocotiti, încât 
Turquiette alunecă într-o crăpătură şi negresit ca ar fi pierit, 
dacă Jean Cornbutte nu l-ar fi prins de glugă. Se alesese cu 
o baie ceva mai rece. 

Intr-adevär, bricul plutea la două mile în bătaia vântului. 
După nesfârşite trude mica ceată ajunse. Bricul era în bună 
stare; dar cârma lui, pe care neglijase s-o scoată, fusese 
sfărâmată de ghețari. 

VII 
INSTALAŢIILE PENTRU IERNAT 


Penellan avea încă o dată dreptate; totul era cum nu se 
poate mai bine şi acest cutremur deschisese corăbiei o cale 
bună până la golf. Marinarii nu mai avură altceva de făcut 
decât să profite cu dibăcie de curenţi, pentru a-şi croi drum. 

În ziua de 19 septembrie bricul era în sfârşit aşezat la 
200 de metri de uscat, în golful de iernat şi temeinic 
ancorat. Din ziua următoare, gheaţa se şi prinse în jurul 
scheletului său; în curând deveni destul de puternică 
pentru a suporta povara unui om şi comunicaţia se stabili 
de-a dreptul cu pământul. 

Potrivit obisnuintei navigatorilor arctici, armamentul 
rămase aşa cum era; pânzele au fost cu îngrijire strânse pe 
vintrele lor şi îmbrăcate cu învelişul lor iar catargul cel mai 
mare rămase la locul lui atât pentru ca din vârful lui să se 
poată vedea departe dar şi pentru a atrage atenţia asupra 
corăbiei. 

Soarele abia se înălța deasupra orizontului. De la 
solstițiul de primăvară, spiralele ce le descrise erau din ce 
în ce mai joase şi în curând trebuiau să dispară cu totul. 

Echipajul se grăbea să facă pregătirile, Penellan se 
dovedi a fi marele lor organizator. Gheaţa se îngroşă în 
jurul corăbiei şi devenea periculos ca datorită acestui du-te 
vino al ghețarilor plutitori şi a aderentei lor, aceasta sa 
ajungă la 20 de picioare grosime. Atunci se hotărî s-o taie 
pieziş în jurul scoicii vasului, aşa că ea se închegă sub 
corabie, a cărei formă o luă; închis într-un pat, bricul putea 
sta fără nicio problemă în ce priveşte apăsarea ghețarilor, 
ce nu puteau face nicio mişcare. 

Marinarii ridicară după aceea de-a lungul parmacläcului 
şi până la înălţimea meterezelor, un zid de zăpadă de 5 
până la 6 picioare grosime, care nu întârzia să se 
întărească ca o stâncă. Acest înveliş nu îngăduia căldurii 
din interior să se răsfrângă în afară. Un cort de pânză 

ermetic închis, a fost întins pe toată lungimea punţii şi 
formă un fel de adăpost pentru echipaj. 

De asemenea se construi pe pământ o magazie din 
gheaţă în care se ingramadira lucrurile ce ar fi încurcat la 
bordul corăbiei. Pereţii cabinelor au fost ridicaţi în aşa fel 
încât să nu mai formeze decât o întinsă cameră. Această 
mică încăpere era de altfel, mult mai uşor de încălzit, căci 
gheaţa şi umezeala găseau mai puţine colţuri pentru a se 
piti. De asemenea era mult mai lesne de aerisit cum se 
cuvine, cu ajutorul mânecilor de pânză ce se deschideau în 
afară. 

Fiecare desfăşură o nespusă activitate în aceste diferite 
pregătiri şi la 25 septembrie, au fost în întregime sfârşite. 
Andre Vasling nu se arătase cel mai puţin dibaci în aceste 
diferite pregătiri. El se grăbise mai ales să se ocupe de 
tânăra fată şi aceasta din urmă cu totul dedată gândului ei 
pentru bietul Ludovic, nu-şi dădu seama de asta. Jean 
Cornbutte înţelese în curând despre ce era vorba. Vorbi 
despre asta cu Penellan; el îşi reaminti mai mult 
împrejurările ce iluminară cu totul în privinţa intentiilor 
secundului său. Andre Vasling o iubea pe Maria şi voia să-i 
ceară mâna de la unchiul ei, de îndată ce aceasta nu s-ar 
mai fi îndoit de moartea naufragiatilor şi, inapoiati la 
Dunkerque, Andre Vasling s-ar fi împăcat foarte bine cu 
gândul de a lua de soţie o fată frumoasă şi bogată, care ar 
fi devenit unica moştenitoare a lui Jean Cornbutte. 

Numai că în nerăbdarea lui, îi cam lipsea lui Andre 
Vasling diplomaţia; el declarase de mai multe ori că 
cercetările întreprinse pentru a-i regăsi pe naufragiati sunt 
zadarnice ori câte un nou semn venise să-l dezmintă, semn 
pe care Penellan cu plăcere îl făcea să iasă mai bine în 
evidenţă. Aşa că, secundul îl ura din toată inima pe 
timonier, care la rândul său nu-l avea deloc la inimă pe 
Vasling. Acesta din urmă nu se temea decât de un lucru şi 
anume ca Andre Vasling să nu izbutească să arunce 
sămânță de vrajbă între oamenii echipajului şi-l îmbie pe 
Jean Cornbutte să nu-i răspundă decât în doi peri la cea 

dintâi ocazie. 

Când pregătirile de iernat au fost sfârşite, căpitanul luă 
diferite măsuri proprii păstrării sănătăţii echipajului. In 
toate diminetile oamenii avură poruncă sá aeriseascá 
locuinţele şi să usuce cu grijă pereţii interiori spre a-i scăpa 
de umezeala nopţii. Căpătară dimineaţa şi seara ceaiul sau 
cafeaua fierbinte, ceea ce era unul din cele mai bune 
întăritoare de întrebuințat împotriva frigului; apoi au fost 
împărţiţi în grupuri pentru vânătoare şi trebuiau pe cât 
posibil să procure în fiecare zi hrană proaspătă pentru 
portia obişnuită de pe bord. 

Astfel, fiecare trebui să facă în fiecare zi câte un exerciţiu 
fizic şi să nu-şi pună viaţa în pericol datorită lipsei de 
mişcare, căci pe friguri de minus 30 de grade se putea 
întâmpla ca vreo parte a trupului să degere fără veste. ما‎ 
acest caz trebuia să se recurgă la frecături cu zăpadă, care 
singure puteau izbăvi partea bolnavă. 

Penellan recomanda cu tărie intrebuintarea spălaturilor 
reci în fiecare dimineaţă. Trebuia un oarecare curaj pentru 
a-şi vâri mâinile şi faţa în zăpadă, pe care în prealabil o 
topeau. 

Jean Cornbutte nu uită nici citirile şi rugăciunile, căci 
problema era să nu lase loc în inimi deznădejdii. Nimic nu 
este mai primejdios decât aceasta, pe aceste meleaguri. 

Cerul pururea mohorât îi umplea sufletul de mâhnire. 

O zăpadă deasă, biciuită de vânturi straşnice se adăuga 
groazei obişnuite. Soarele era gata să dispară în curând. 
Dacă norii ar fi putut fi färämitati peste capetele 
navigatorilor şi s-ar fi putut bucura de lumina lunii, care ar 
fi putut deveni cu adevărat soarele lor în timpul acestei 
îndelungate nopţi polare... Dar cu aceste vânturi dinspre 
apus, zăpada nu mai înceta. In fiecare dimineaţă, trebuia să 
se curețe marginile coräbiei si să se taie din nou în gheaţă 
o scară ce îngăduia coborârea pe sol. Izbuteau uşor 
aceasta, cu cutitele de zăpadă. O dată treptele tăiate, se 
aruncă o piele de urs pe suprafaţa lor şi ele se întăreau 
imediat. 

Penellan mai puse să se sape o gaură în gheaţă, nu 

departe de corabie. Zilnic se sfărâma noua pojghitä ce se 
forma în partea ei de sus şi apa ce se scotea de acolo de la 
o anumită adâncime, era mai puţin rece decât la suprafaţă. 

Toate aceste pregătiri au durat aproape 3 săptămâni. 
Atunci se hotări să se împingă cercetările mai departe. 
Corabia era intemnitata pentru 6 sau 7 luni şi numai 
apropiatul dezghet putea să-i deschidă o nouă cale printre 
gheturi. Deci trebuia să se folosească de această nemişcare 
silită, pentru a cârmi cercetările spre miază-noapte. 

În ziua de 9 octombrie, Jean Cornbutte tinu sfat pentru a 
întocmi planul operaţiunilor sale şi pentru ca solidaritatea 
să sporească zelul şi curajul fiecăruia, admise la sfat 
întregul echipaj. Cu harta în mână el expuse lămurit situaţia 
prezentă. 

VIII ; 
PLAN DE EXPLORARI 


Coasta orientală a Groenlandei înaintează perpendicular 
spre miază-noapte. Descoperirile navigatorilor au stabilit 
hotarul exact al acestor meleaguri, în acest spaţiu de 500 
de leghe ce desparte Groenlanda de Spitzberg, nu mai 
fusese descoperit niciun tărâm. O singură insulă, insula 
Schanon se afla la vreo sută de mile vest de golful Gael- 
Hamkes, unde Tânăra îndrăzneață se ducea să ierneze. 

Deci dacă corabia norvegiană, după toate probabilitățile 
fusese târâtă în această direcţie, presupunând că n-a putut 
ajunge la Insula Schanon, acolo trebuie să-şi fi căutat 
adăpost pentru iarnă Ludovic Cornbutte şi naufragiatii. 

Această părere predomina, în ciuda împotrivirii lui Andre 
Vasling şi se stabili să se îndrepte explorările spre coasta 
Insulei Schanon. 

— Măsurile au fost imediat luate. Pe coasta Norvegiei îşi 
procurară o sanie după moda eschimosă, construită din 
scânduri îndoite înainte şi în spate şi care era numai bună 
pentru alunecat pe zăpadă şi pe gheaţă. Avea o lungime de 
4 picioare pe 4 lăţime şi prin urmare putea duce merindele 
pentru mai multe săptămâni. Fidele Misonne o făcu în 
curând să fie în stare să pornească şi lucră la ea în magazia 
săpată în gheaţă, unde fuseseră duse sculele. Pentru întâia 
oară se aşeză în această magazie o sobă cu cărbuni, căci 
lucrul ar fi fost cu neputinţă fără asta. Ţeava sobei ieşea 
prin unul din pereţii laterali, cu ajutorul unei găuri făcute în 
zăpadă, dar din această aşezare reieşea un serios 
inconvenient, căci căldura burlanului făcea să se topească 
încetul cu încetul zăpada în locul unde era în atingere cu ea 
şi deschizătura se mărea văzând cu ochii. Jean Cornbutte 
hotărî sá se înconjure această bucată de burlan cu o pânză 
metalică a cărei proprietate este să împiedice să treacă 
prin ea căldura, metodă ce dădu rezultate. 

In timp ce Misonne lucra la sanie, Penellan ajutat de 

Maria, pregătea veşminte de schimb pentru drum. 
Ciubotele de piele de focă erau din fericire în număr mare. 
Jean Cornbutte şi Andre Vasling se ocupară de provizii; ei 
aleseră o butelie cu spirt menit a încălzi lampa portabilă, 
rezerve de ceai şi de cafea au fost luate în cantităţi 
îndestulătoare, o mică läditä de pesmeti, 200 de livre de 
pemmican şi câteva ulcioare de rachiu, completară partea 
alimentară. Vânătoarea trebuia să asigure în fiecare zi 
carnea proaspătă. O anumită cantitate de praf de puşcă a 
fost împărţită în mai mulţi saci. Busola, sextantul şi 
ocheanul au fost puse la adăpost de orice lovitură. 

In ziua de 11 octombrie soarele nu se mai ivi la orizont. 
Au fost nevoiţi să aibă necontenit o lampă aprinsă în căsuţa 
lor de pe sanie. Nu mai era timp de pierdut, trebuiau să 
înceapă cercetările şi iată pentru ce: 

In luna ianuarie, frigul ar deveni atât de puternic, încât n- 
ar mai fi cu putinţă să pună piciorul afară, fără a-şi 
primejdui viaţa. Timp de cel puţin două luni, echipajul ar fi 
osândit la cea mai deplină încazarmare; apoi ar începe 
după aceea dezghetul şi s-ar prelungi până când corabia ar 
putea pleca dintre gheturi. Acest dezghet ar împiedica în 
mod clar orice cercetare. Pe de altă parte, Ludovic 
Cornbutte şi tovarăşii sai dacă ar mai trai, nu ar fi fost 
tocmai probabil să poată rezista asprimilor unei ierni 
polare. Deci trebuiau mai înainte salvaţi sau orice speranţă 
ar fi fost pierdută. 

Andre Vasling ştia asta mai bine decât oricine. Aşa că el 
hotari să pună cât mai multe piedici acestei expediţii. 

Deci se punea problema dacă Maria ar putea suporta 
oboseala unei astfel de călătorii. Până aici ea trecuse prin 
aspre încercări fără a suferi prea mult, căci era o fată de 
marinar, obişnuită din copilărie cu oboseala mării şi într- 
adevăr, Penellan nu se îngrozea s-o vadă în mijlocul acestei 
clime îngrozitoare, luptând împotriva primejdiilor mării 
polare. 

Se hotări deci, după îndelungate discuţii, ca tânăra fată 
să însoţească expediţia şi la nevoie să i se păstreze un loc 
pe sanie, pe care se construi un fel de colibă de lemn, 

ermetic închisă. Maria era în culmea bucuriei, căci îi era 
groază să fie îndepărtată de cei doi ocrotitori ai săi. 

Deci expediţia a fost astfel formată. Maria, Jean 
Cornbutte, Penellan, Andre Vasling, Aupic şi Fidele Misonne, 
Alain Turquiette rămase special însărcinat cu paza bricului, 
pe care rămâneau Gervique şi Gradlin. Noi provizii au fost 
aduse, căci Jean Cornbutte pentru a împinge cât mai 
departe cu putinţă expediţia, hotäri să facă depozite dea 
lungul drumului, la fiecare 7 sau 8 zile de mers. Indată ce 
sania a fost gata, o încărcară imediat şi a fost acoperită cu 
un cort de piei de bivol. Totul forma o greutate de 500 de 
livre®, pe care puteau s-o tragă cu uşurinţă pe gheaţă cei 5 
câini inhamati la ea. 

În ziua de 22 octombrie, după prevederile căpitanului, o 
neaşteptată schimbare se manifestă în temperatură. Cerul 
se însenină, stelele aruncară o lumină nespus de vie şi luna 
licări deasupra orizontului, pentru a nu-l mai părăsi timp de 
15 zile. Termometrul coborâse la 25 de grade sub zero. 

Plecarea a fost fixată pentru a doua zi. 

IX 
CASA DE ZĂPADĂ 


În ziua de 23 octombrie pe la ora 11, pe o lună frumoasă, 
caravana pomi la drum. Toate măsurile au fost luate de 
data aceasta în aşa fel încât să se poată prelungi călătoria 
multă vreme, dacă ar fi fost necesar. Jean Cornbutte apucă 
drumul pe coastă, urcând spre miază-noapte. Paşii 
călătorilor nu lăsau nicio urmă pe această gheaţă 
rezistentă. Aşa că Jean Cornbutte a fost silit să se orienteze 
cu ajutorul punctelor de reper ce le alegea în depărtare; 
când mergea pe o colină, când pe un uriaş ghețar pe care-l 
ridicase presiunea deasupra câmpiei. 

La cel dintâi popas, după vreo 15 mile, Penellan făcu 
pregătirile unei tabere. Cortul a fost rezemat de un bloc de 
ghețari. Maria nu prea suferise din pricina acestui strasnic 
frig, căci, din fericire, adierea vântului potolindu-se, era cu 
mult mai de răbdat; dar de mai multe ori, tânăra fată 
trebuise să se dea jos din sanie, pentru a împiedica 
amortirea să oprească în ea circulaţia sângelui. De altfel 
mica ei colibă tapitata cu piei, datorită îngrijirilor lui 
Penellan, oferea tot confortul cu putinţă. Când noaptea sau 
mai degrabă când sosi timpul de odihnă, această mică 
colibă a fost transportată sub cort, unde servi drept odaie 
de dormit pentru tânăra fată. Cina de seară se compuse din 
carne proaspătă, pemmican şi ceai cald. Jean Cornbutte 
pentru a înlătura nenorocitele efecte ale scorbutului, 
împărţi tuturor oamenilor săi câteva picături de suc de 
lămâie. Apoi adormiră cu toţii în paza lui Dumnezeu. 

După 8 ore de somn, fiecare îşi reluă locul său de drum. 
O gustare substanţială a fost dată oamenilor şi câinilor, 
apoi porniră. 

Gheaţa, deosebit de lucioasă, îngăduia acestor animale 
să tragă sania cu o mare uşurinţă. Oamenii, se trudeau 
câteodată pentru a-i urma. 

Dar un rău de urma căruia avură de suferit în curând mai 

mulţi marinari, a fost lăsarea întunericului. Aupic şi Misonne 
avură oftalmii. Lumina lunii căzând pe aceste nesfârşite 
câmpii albe, ardea vederea şi pricinuia ochilor o arsitä 
nesuferită. 

Intr-adevăr, se producea un fel de efect de refracție din 
cale afară de curios. Mergând, în clipa când credeai că pui 
piciorul pe un conic, cădeai mai jos, ceea ce pricinuia 
adesea căderi, din fericire fără urmări fatale şi pe care 
Penellan le lua în glumă. Totuşi, el recomandă să nu mai 
facă nimeni niciun pas, fără a scotoci solul cu bätul cu vârf 
de fier cu care era înzestrat fiecare. 

Pe la 1 noiembrie, la 10 zile după plecare, caravana se 
afla la vreo 50 de leghe spre miază-noapte. Oboseala 
devenea din cale afară de grea pentru toţi. Jean Cornbutte 
simţea groaznice amețeli şi vederea i se slăbea văzând cu 
ochii. Aupic şi Fidele Misonne nu mai umblau decât dibuind, 
căci ochii lor märginiti cu roşu, păreau arşi de alba 
strălucire. Maria fusese ferită de aceste accidente, ca 
urmare a şederii ei în colibă, unde îşi petrecea cât mai mult 
timp posibil. Penellan susţinut de un neînduplecat curaj, 
rezista tuturor acestor oboseli. Cel asupra căruia, mai mult 
ca oricine altul, aceste dureri, acest frig, această orbire, nu 
părea să aibă niciun efect, era Andre Vasling. Trupul lui de 
fier era făcut pentru toate aceste osteneli; el vedea atunci 
cu plăcere că descurajarea îi cuprindea pe cei mai voinici şi 
prevedea chiar clipa apropiată când vor trebui să se 
înapoieze. 

Dar, în ziua de 1 noiembrie, ca urmare a oboselii au fost 
nevoiţi să se oprească pentru câteva zile. 

Indata ce a fost ales locul de popas, se procedă la 
instalarea taberei. Se hotări să se construiască o casă de 
zăpadă, pe care să o rezeme de una din stâncile 
promontoriului. Fidele Misonne îi schiţă imediat temeliile 
care măsurau 15 picioare lungime şi 5 lăţime. Penellan, 
Aupic, Misonne, cu ajutorul cutitelor lor, taiara mari blocuri 
de gheaţă, pe care le aduseseră la locul destinat şi le 
ridicară, cum ar fi făcut-o nişte zidari cu zidurile de piatră. 

Nu peste multă vreme, peretele din spate a fost ridicat la 

o înălţime de 5 picioare, cu o grosime aproape egală, căci 
materialele nu lipseau şi era necesar ca lucrătura să fie 
destul de trainică, pentru a rezista câteva zile. Cei 4 pereţi 
au fost terminati aproape în 8 ore; o uşă a fost făcută în 
partea de miază-zi şi pânza cortului, care a fost pusă pe 
aceste 4 ziduri, recazu pe partea unde era usa, pe care o şi 
astupa. Nu mai era nevoie decât să acopere totul, alcătuind 
acoperişul acestei clădiri improvizate. 

După 3 ore de muncă istovitoare, casa a fost terminată şi 
fiecare se retrase în ea, pradă oboselii şi descurajării. Jean 
Cornbutte suferea atât de mult încât nu mai putea face nici 
măcar un singur pas; Andre Vasling exploata atât de bine 
durerea lui încât îi smulse făgăduinţa că nu-şi va împinge 
cercetările mai înainte prin aceste îngrozitoare singurätäti. 

Penellan nu mai ştia cărui sfânt să se mai roage. 
Considera că nu este bine să-şi părăsească tovarăşii pentru 
nişte presupuneri fără temei. Aşa că încerca să le 
nimicească, dar totul a fost în zadar. 

Totuşi, deşi înapoierea fusese hotărâtă, odihna devenise 
atât de necesară încât timp de 3 zile nu se făcu nicio 
pregătire de plecare. 

În ziua de 4 noiembrie, Jean Cornbutte începu să pună să 
se îngroape într-un punct al coastei merindele ce nu-i erau 
necesare. Un semn arăta depozitul, pentru cazul în care noi 
cercetări l-ar tari de pe această coastă. La fiecare 4 zile de 
drum, lăsase astfel depozite de-a lungul drumului, ceea ce-i 
asigura merinde pentru înapoiere, fără să mai fi avut truda 
de a le tari pe sanie. 

Plecarea a fost fixată la ora 10 de dimineaţă, în ziua de 5 
noiembrie. Mâhnirea cea mai adâncă cuprinse mica ceată, 
Maria cu greu îşi putuse stăpâni lacrimile, văzându-l pe 
unchiul ei cu totul descurajat. Atâtea suferinţe zadarnice; 
atâtea lucrări pierdute! Penellan devenea de o ironie 
ucigătoare; îi dădea pe toţi dracului şi nu înceta cu fiecare 
prilej să se supere pe slăbiciunea şi nemernicia tovarăşilor 
săi mai sfioşi şi mai obosiţi, spunea el, decât Maria, care s- 
ar fi dus până la capătul lumii fără să se plângă. 

Andre Vasling nu-şi putea ascunde plăcerea ce i-o făcea 

această hotărâre. El se arăta mai zorit decât oricând pe 
lângă tânăra fată, căreia îi dăduse nădejdea că noile 
cercetări se vor face după trecerea iernii, ştiind bine că 
atunci ar fi mai mult decât zadarnice şi tardive! 


50 


X 
ÎNGROPAȚI DE VII 


În ajunul plecării, în clipa cinei, Penellan se ocupase cu 
sfaramatul lăzilor goale, pentru a face focul în soba, când 
deodată a fost înăbuşit de un fum dens. In aceeaşi clipă, 
casa de zăpadă a fost zguduită parcă de un cutremur de 
pământ. Fiecare scoase un strigăt de spaimă şi Penellan se 
năpusti afară. 

Era un întuneric desăvârşit. O înspăimântătoare vijelie, 
căci nu era dezghetul, izbucnise pe meleagurile acelea. 
Vârtejuri de zăpadă se abăteau cu o nespusă furie şi frigul 
era atât de straşnic, încât cârmaciul simţi că-i îngheaţă 
instantaneu mâinile. El a fost nevoit să intre în casă, după 
ce în prealabil s-a frecat foarte tare cu zăpadă. 

— lată şi vijelia, spuse el. Să dea Dumnezeu să reziste 
casa noastră, căci dacă uraganul ar distruge-o am fi 
pierduţi. 

În timp ce răbufnelile se dezläntuiau în aer, un zgomot 
îngrozitor se produse sub solul îngheţat; ghețarii zdrobiţi în 
vârful promontoriului se izbeau cu zgomot şi se năpusteau 
unii peste alţii; vântul sufla cu o aşa tărie încât părea că 
toată casa se mişcă din loc. Nişte luciri fosforescente 
inexplicabile sub aceste latitudini străbăteau värtejurile de 
zăpadă. 

— Maria, Maria! strigă Penellan apucând mâinile tinerei 
fete. 

— Lata-ne rau prinşi! spuse Fidele Misonne. 

— Şi nu ştiu dacă vom mai scăpa, răspunse Aupic. 

— Să părăsim această casă de zăpadă, spuse Andre 
Vasling. 

— Este imposibil, răspunse Penellan. Frigul este 
îngrozitor afară, pe când aici l-am putea totuşi suporta. 

— Daţi-mi termometrul, spuse André Vasling. Aupic îi 
dădu instrumentul care arăta 10 grade sub zero în interior, 
deşi era aprins focul. Andre Vasling ridică pânza ce cădea 

afară căci ar fi fost strivit de grindina de gheaţă ce-o 
sfărâma vântul. 

— Ei bine, domnule Vasling, spuse Penellan, mai vrei să 
ieşi? Vezi bine că aici suntem mult mai în siguranţă. 

— Da, adauga Jean Cornbutte, şi trebuie sa ne folosim de 
toate puterile pentru a întări pe dinăuntru această casă. 

— Dar există o primejdie mai mare care ne ameninţă, 
zise Andre Vasling. 

— Care? întrebă Jean Cornbutte. 

— Aceea că vântul rupe gheaţa pe care ne odihnim noi, 
cum a rupt şi ghețarii promontoriului şi vom fi täräti sau 
înecaţi. 

— Asta mi se pare greu de crezut, răspunse Penellan, 
căci e un ger de îngheaţă toate suprafeţele lichide. Să 
vedem ce temperatură este... 

Ridică pânza în aşa fel încât să nu treacă decât braţul şi 
cu oarecare greutate găsi termometrul, în mijlocul zăpezi. 
Izbuti să-l apuce şi apropiindu-l de lampă spuse: 

— 32 de grade sub zero! E cel mai mare frig pe care l-am 
simţit până acum. 

— Încă 10 grade, adăugă Andr& Vasling şi mercurul va 
îngheţa. O tăcere de înmormântare urmă această cugetare. 

Pe la 8 dimineaţa, Penellan încercă pentru a doua oară să 
iasă din casa de zăpadă, ca să-şi dea seama de situaţie. 
Trebuia de altfel să dea o ieşire fumului pe care vântul îl 
respinsese de mai multe ori în interiorul colibei. 

Marinarul îşi închise bine hainele, îşi astupă gura cu 
ajutorul unei batiste şi ridică pânza. 

Deschizătura era în întregime închisă de o zăpadă tare ca 
fierul. Penellan îşi luă bätul cu fier în vârf şi izbuti să-l bage 
în această masa densă; dar groaza îi ingheta sângele în 
vene când simţi capătul bätului său că nu era liber şi se 
oprea în ceva tare. 

— Cornbutte! spuse el căpitanului care se apropiase de 
dânsul, suntem îngropaţi sub zăpada asta! 

— Ce spui? exclamă Jean Cornbutte. 

— Spun că zăpada s-a färämitat şi a îngheţat în jurul 
nostru şi asupra noastră, astfel încât suntem îngropaţi de 
vii! 

— Să încercăm să dărâmăm această masă de zăpadă, 
răspunse căpitanul. 

Cei doi prieteni se opintiră să dărâme piedica ce le 
închidea uşa, dar nici s-o urnească din loc nu putură. 
Zăpada forma un ghețar care avea mai mult de 5 picioare 
grosime şi devenise una cu casa. 

Jean Cornbutte nu-şi putu stăpâni un țipăt, care îi 
deşteptă pe Misonne şi Andre Vasling. O înjurătură izbucni 
printre dinţii acestuia din urmă; expresia feţei i se 
schimonosi. 

In această clipă, o fumăraie mai deasă decât oricând se 
abătu în interior, căci nu putea să aibă nicio ieşire. 

— Blestem! strigă Misonne. Ţeava sobei este astupată de 
gheaţa de afară! 

Penellan îşi luă iar bätul şi dărâmă soba, după ce aruncă 
zăpadă peste tăciuni ca să-i stingă, lucru ce produse un aşa 
fum încât abia se putea zări lucirea lămpii; apoi încercă să 
elibereze de gheturi deschizătura, cu bätul lui, dar nu dădu 
decât de o stâncă de gheaţă. 

Nu se mai putea aştepta decât la un sfârşit fioros, după o 
agonie îngrozitoare. Fumul intra în gâtul nenorocitilor, 
pricinuindu-le o durere de nedescris. Curând, aerul urma să 
le lipsească cu desăvârşire. 

Maria se trezi atunci, şi, prezenţa ei care-l deznadajdui pe 
Jean Cornbutte, îl mai încuraja pe Penellan. Cârmaciul îşi 
spuse că această copilă nu putea fi menită unei morţi atât 
de îngrozitoare! 

— Ei bine! zise tânăra fată, aţi făcut prea mult foc? 
Camera e plină de fum!... 

— Da... da... răspunse cärmaciul bâiguind. 

— Se şi vede bine, reluă Maria, căci nu e frig şi de mult 
timp n-am mai simţit noi atâta căldură. 

Nimeni nu cuteză să-i spună adevărul! 

— Haide Marie, zise Penellan bruscând lucrurile, ajută-ne 
să pregătim prânzul. E prea frig ca să ieşim afară. Uite 

lampa, uite spirtul, uite cafeaua. Haideţi, voi ceilalţi, puţin 
pemmican mai întâi, deoarece afurisita asta de vreme ne 
împiedică să vânăm. 

Aceste cuvinte îi reinsufletira pe tovarasii săi. 

— Intái să mâncăm, adăugă Penellan şi vom vedea dupa 
aceea cum o să ieşim de aici. 

Penellan trecu la fapte şi-şi mancă cu poftă portia. 

Tovaräsii săi îl imitară şi băură după aceea o ceaşcă de 
cafea fierbinte, lucru ce le mai dădu curaj; apoi Jean 
Cornbutte hotäri cu o mare energie, să încerce imediat 
mijloacele de salvare. 

Atunci Andre Vasling spuse: 

— Dacă mai durează încă, ceea ce-i probabil, trebuie să 
fim îngropaţi la 10 picioare sub zăpadă, căci nu se mai 
aude niciun zgomot de afară! 

Penellan se uită la Maria, care înţelese adevărul celor 
spuse. Ea totuşi nu era foarte speriată. 

Penellan înroşi mai întâi la flacăra lămpii de spirt vârful 
bätului său de fier, pe care-l introduse succesiv în cele 4 
ziduri de gheaţă, dar în niciunul nu găsi o ieşire. Jean 
Cornbutte hotări atunci să găurească o deschizătură în uşă. 
Gheaţa era atât de tare încât cuțitul cu greu intra în ea. 
Bucätile ce izbuteau să le scoată năpădiră în curând în 
colibă. După două ore de trudă chinuitoare, galeria săpată 
avea 3 picioare adâncime. 

Trebuiau deci să se gândească la un mijloc mai rapid, 
căci ceea ce făcuseră până atunci era mult prea puţin. Cu 
cât săpau mai adânc, cu atât gheaţa devenea mai tare iar 
efortul creştea considerabil. Penellan avu ideea de a se 
servi de lampa de spirt pentru a topi gheaţa în direcţia 
voită. Era un mijloc primejdios, căci dacă întemnițarea s-ar 
fi prelungit, acest spirt, din care marinarii nu aveau decât o 
cantitate mică, le-ar lipsi când ar fi trebuit să pregătească 
masa. Totuşi, acest plan obtinu aprobarea tuturor şi a fost 
pus în executare. Mai întâi săpară o gaură de 3 picioare 
adâncime şi 1 picior diametru pentru a aduna apa ce ar 
porni din topirea gheții şi nu aveau să regrete aceasta 
măsură de precauţie, căci apa se prelinse în curând sub 

acţiunea focului pe care Penellan îl plimba de-a lungul 
masei de gheaţă. 

Deschizătura se mări încetul cu încetul, dar nu puteau 
continua mult timp, căci apa se împrăştia şi peste 
veşminte. Penellan se văzu silit să înceteze după un sfert 
de oră şi să ia de acolo lampa pentru a se usca el însuşi. 
Misonne nu întârzie să-i ia locul cu tot atât de multă râvnă. 

După două ore de muncă, deşi galeria avea deja 5 
picioare adâncime, bastonul de fier nu putuse găsi o ieşire 
afară. 

— Nu este cu putinţă, zise Jean Cornbutte, ca zăpada să 
fi căzut aşa din belşug! Trebuie să fi fost faramitata de vant 
şi adusă aici. Poate că ar fi trebuit sá ne pregătim pentru a 
scăpa prin alt loc. 

— Nu ştiu, răspunse Penellan, dar chiar dacă ar fi pentru 
a nu ne descuraja tovarasii, trebuie să continuăm să gaurim 
zidul în aceeaşi direcţie. Este cu neputinţă să nu dăm de o 
ieşire. 

— N-o să ne lipsească spirtul? întrebă căpitanul. 

— Sper că nu, răspunse Penellan, dar cu condiţia totuşi, 
să ne lipsim de cafea sau de băuturi calde! De altfel, nu 
asta este ceea ce mă nelinişteşte. 

— Dar ce mai este, Penellan? întrebă Jean Cornbutte. 

— O să se stingă lampa din lipsă de ulei şi vom ajunge la 
sfârşitul merindelor. 

Apoi Penellan se duse să-l înlocuiască pe Andre Vasling, 
care lucra cu spor pentru salvarea tuturor. 

— Domnule Vasling, îi spuse el, îţi voi lua eu locul, dar 
veghează bine la orice ameninţare de prăbuşire, pentru a 
avea timp s-o preîntâmpinăm. 

Clipa de odihnă sosise şi după ce Penellan mai scobi încă 
un picior în galerie, veni să se culce lângă tovaräsii săi. 

XI 
UN NOR DE FUM 


A doua zi când marinarii se treziră, o beznă deplină îi 
învăluia. Lampa se stinsese. Jean Cornbutte îl trezi pe 
Penellan pentru a-i cere amnarul, pe care acesta i-l dădu. 
Penellan se ridică să aprindă lampa de spirt dar, ridicându- 
se, capul lui se izbi de tavanul de gheaţă. A fost 
înspăimântat, căci în ajun încă mai putea să stea în 
picioare. Cu ajutorul lămpii cu spirt văzu că tavanul se 
lăsase cu un picior mai jos. 

Penellan se apucă de lucru cu furie. 

În această clipă tânăra fată, la licăririle ce le räsfrängea 
lampa de spirt pe chipul cârmaciului, înţelese că 
deznădejdea şi voinţa lucrau pe aspra-i înfăţişare. 

„Ea nu poate muri astfel!” exclamă în sinea lui. 

Luă din nou lampa de spirt şi se apucă iar de mărit 
îngusta deschizătură. Acolo, cu o mână vânjoasă îşi vâri 
batul cu vârf de fier şi nu mai simţi împotrivire. Aşadar 
ajunsese la straturile moi ale zăpezii? Isi scoase bätul şi o 
rază strălucitoare se furişă în casa de gheaţă. 

— La mine, prieteni! exclamă el. 

Şi cu picioarele şi cu mâinile, dădu la o parte zăpada dar 
suprafaţa exterioară nu era dezghetata, aşa cum crezuse 
el. O dată cu raza de lumină pătrunse în colibă un frig 
straşnic şi-i cuprinse toate părţile umede care se întăriră 
într-o clipă. Cu ajutorul cutitului, Penellan mări deschizătura 
şi putu în cele din urmă să inspire aerul curat. Căzu în 
genunchi pentru a mulţumi Domnului şi în curând lângă el 
veni tânăra fată şi însoțitorii săi. 

O lună luminoasă lumina cerul. Dar frigul era groaznic iar 
marinarii se înapoiară în coliba de gheaţă. Penellan privi în 
jur. Promontoriul nu mai era acolo şi coliba de gheaţă se 
afla în mijlocul unei întinse câmpii de gheaţă. Penellan voi 
să se îndrepte spre sania unde erau merindele; sania 
dispăruse. 

tovarăşii săi. Mai întâi de toate trebuia să-şi usuce hainele 
cu ajutorul lămpii de spirt. Termometrul pus o clipă la aer 
cobori la 30 de grade sub zero. 

După o oră, Andre Vasling şi Penellan se hotărâră să 
înfrunte atmosfera exterioară. Ei se înfăşurară în hainele lor 
încă umede şi ieşiră prin deschizătura ai cărei pereţi 
căpătaseră tăria stâncii. 

— Am fost täräti spre nord-est, zise Andre Vasling, 
orientându-se după stelele ce licăreau cu o nespusă 
frumuseţe. 

— N-ar fi rău, răspunse Penellan, dacă ne-ar fi însoţit şi 
sania noastră! 

— Ce?... Sania nu mai este acolo? întrebă Andre Vasling. 
Dar atunci suntem pierduti!... 

— Să o căutăm, răspunse Penellan. 

Se învârtiră în jurul colibei care forma un bloc de 15 
picioare înălţime. O nesfârşită întindere de zăpadă căzuse 
în timpul furtunii şi vântul o troieni lângă singura ridicătură 
ce-o prezenta câmpia. Blocul întreg, fusese târât de vânt în 
mijlocul ghețarilor sfárámati la mai bine de 20 de mile nord- 
est şi prizonierii suferiseră soarta temnitei lor plutitoare. 
Sania care se afla pe un alt ghețar, cu siguranţă fusese 
aruncată în altă parte, căci nu se mai zărea nicio urmă, iar 
câinii trebuie să fi murit în această îngrozitoare furtună. 

Andre Vasling şi Penellan simtira că li se furiseazä în 
suflet disperarea. Ei nu mai cutezau să mai intre în casa de 
gheaţă. Nu îndrăzneau să aducă această veste nenorocită 
tovarăşilor lor de suferinţă. Se urcară pe blocul de gheaţă, 
acelaşi în care se afla scobită coliba şi nu zăriră nimic 
altceva decât această nemărginire albă ce-i înconjura din 
toate părţile. Răceala le amortea membrele iar umezeala 
hainelor lor se preschimba în turturi ce atârnau pe lângă ei. 

În clipa când Penellan voi să coboare de pe înălţimea de 
gheaţă, aruncă o privire spre André Vasling. Il văzu că se 
uită cu lăcomie într-o parte, apoi că tresare şi se 
îngălbeneşte. 

— Ce ai domnule Vasling? îl întrebă el. 

— Nu-i nimic! răspunse acesta. Să ne dăm jos şi să ne 
pregătim de plecare cât mai repede de pe aceste meleaguri 
pe care n-ar fi trebuit niciodată să ) ۰ 

Dar în loc să se supună, Penellan îşi îndreptă privirea 
spre partea aceea, care atrase atenţia secundului său. Un 
efect cu totul deosebit se produse în el, căci dădu drumul 
unui țipăt de bucurie şi exclamă: 

— Dumnezeu fie binecuvântat! 

Un fum uşor se înălța spre nord-est. Nu era posibil să se 
înşele. Acolo respirau făpturi omeneşti. Tipetele de bucurie 
ale lui Penellan îi atraseră şi pe tovarăşii săi şi toţi se putură 
convinge cu proprii lor ochi că timonierul avea dreptate. 

Imediat, fără să le mai pese de lipsa merindelor, fără să 
se gândească la asprimea temperaturii, învăluiţi în hainele 
lor, înaintară cu paşi mari spre locul arătat. 

Fumul se înălța spre nord-est si mica ceată luă cu asalt 
acea direcţie. Telul de atins se afla la 5 sau 6 mile 
aproximativ dar era destul de greu să păstreze linia 
dreaptă. Fumul dispăruse şi nimic nu putea servi ca punct 
de reper, căci câmpia de gheaţă era în întregime unită. Era 
deci important să nu se abată de la drumul drept. 

— Deoarece nu ne putem calauzi după lucruri 
îndepărtate, zise Jean Cornbutte, iată varianta cea mai 
bună: Penellan va merge înainte, Vasling la 20 de paşi în 
urma lui, eu la 20 de paşi în urma lui Vasling. Voi putea 
constata atunci dacă Penellan nu se îndepărtează din linia 
dreaptă. 

Mersul dură astfel o jumătate de oră, când Penellan se 
opri ciulind urechea. 

Grupul de marinari se strânse laolaltă. 

— Nu aţi auzit nimic? îi întrebă el. 

— Nimic, răspunse Misonne. 

— E ciudat! exclamă Penellan. Mi s-a părut că din partea 
aceea se aud tipete. 

— Tipete? întrebă tânăra fată. Am fi deci aproape de țelul 
nostru!... 

— Asta nu-i un motiv, răspunse Andre Vasling. Sub 
aceste latitudini ridicate şi pe aceste mari geruri, sunetul se 

transmite la depărtări extraordinare. 

— Orice ar fi, zise Jean Cornbutte, să mergem pentru a 
nu apuca să degerăm. 

— Nu! exclamă Penellan. Ascultati! 

Cäteva sunete slabe, dar totusi precipitate se auzira. 
Aceste strigăte păreau tipete de durere si chin. Ele se 
reinnoirä de două ori. Ai fi zis că este un strigăt de ajutor. 
Apoi totul se cufundă în tăcere. 8 

— Nu m-am înşelat, zise Penellan. Inainte! 

Şi el începu să alerge în direcţia acelor tipete. Făcu astfel 
aproape două mile şi uimirea a fost mare când zări un om 
culcat pe gheaţă. El se apropie de dânsul, îl ridică şi inalta 
braţele la cer cu disperare. 

André Vasling care-l urma de aproape cu restul 
marinarilor, alergă şi strigă: 

— E unul dintre naufragiati. E marinarul nostru, Cortrois! 

— E mort, răspunse Penellan, mort de frig! 

Jean Cornbutte şi Maria ajunseră lângă cadavrul pe care 
gheaţa îl si înţepenise. Disperarea se întipări pe toate 
feţele. Mortul era unul dintre tovarasii lui Ludovic 
Cornbutte. 

— Înainte! exclamă Penellan. 

Merseră încă timp de o jumătate de oră, fără a spune o 
vorbă şi zăriră o ridicătură a solului, care desigur, ca 
trebuia să fie pământul. 

— Este insula Schanon, zise Jean Cornbutte. 

După o milă, ei zăriră clar fumul ce ieşea dintr-o colibă de 
zăpadă, închisă cu o uşă de lemn. Ei strigară. Doi oameni 
ieşiră atunci afară din colibă şi printre dânşii, Penellan îl 
recunoscu pe Pierre Nouquet. 

— Pierre! strigă el. 

Acesta stătea acolo ca un năuc, neavând cunoştinţă de 
ceea ce se petrecea în jurul său. Andre Vasling privea cu 
nelinişte amestecată cu o crudă bucurie pe tovaräsii lui 
Pierre Nouquet, căci nu-l recunoştea printre ei pe Ludovic 
Cornbutte. 

— Pierre, eu sunt! exclamă Penellan. Aceştia sunt toţi 
prietenii tăi! Pierre Nouquet veni şi căzu în braţele 

bătrânului său tovarăşi. 
— Si fiul meu!... Şi Ludovic! exclamă Jean Cornbutte cu 
accentul celei mai adânci disperări. 

XII 
ÎNAPOIEREA CORĂBIEI 


În acea clipă, un om, aproape mort, ieşi din colibă şi se 
târi pe gheaţă. Era Ludovic Cornbutte. 

— Fiul meu! 

— Logodnicul meu! 

Aceste două tipete porniră în acelaşi timp şi Ludovic 
Cornbutte căzu leşinat în braţele tatălui şi a logodnicei lui, 
care îl târâră în colibă, unde îngrijirile lor îl reinsufletira. 

— Tată! Maria! exclamă Ludovic Cornbutte. Deci v-am 
revăzut înainte de a muri! 

— N-ai să mori! răspunse Penellan, căci toţi prietenii tăi 
sunt pe lângă tine! 

Pierre Nouquet nu mai putea de bucurie. Săruta pe toată 
lumea; apoi aruncă lemne în sobă şi în curând, o 
temperatură plăcută se răspândi în întreaga colibă. 

Acolo erau încă doi bărbaţi, pe care nici Jean Cornbutte, 
nici Penellan nu-i cunoştea. 

Erau Jorki şi Herming, singurii doi marinari norvegieni ce 
rămaseră din echipajul lui Frooem. 

— Prieteni, suntem aşadar salvaţi! spuse Ludovic 
Cornbutte. Tată! Maria! V-aţi expus atâtor pericole... 

— Nu ne pare rău Ludovic, răspunse Jean Cornbutte. 
Bricul tău Tânăra îndrăzneață este bine ancorat între 
gheturi la 60 de leghe de aici. Vom merge la ea cu toţii. 

— Când se va înapoia Cortrois, spuse Pierre Nouquet, va 
fi straşnic de mulţumit! 

O tristă tăcere urmă acestei cugetări şi Penellan il 
informă pe Pierre Nouquet şi pe Ludovic Cornbutte despre 
moartea tovarăşului lor, pe care îl ucise frigul. 

— Dragii mei, zise Penellan, vom aştepta aici ca să scadă 
frigul. Aveţi merinde şi lemne? 

— Da, de ars vom arde ceea ce a mai rămas 035 7 
Frooem fusese târâtă într-adevăr la 4.000 de mile de locul 
unde ierna Ludovic Cornbutte. Acolo a fost sfărâmat de 

ghețarii ce pluteau în timpul dezghetului أو‎ naufragiatii au 
fost täräti cu o parte a sfărâmăturilor din care era 
construită coliba lor, pe ţărmul meridional al insulei 
Schanon. 

Naufragiatii se aflau în număr de 5. Ludovic Cornbutte, 
Cortrel, Pierre Nouquet, Jorki şi Herming, restul echipajului 
norvegian, fusese surprins in salupä în momentul 
scufundării. 

Indata ce Ludovic Cornbutte, târât de ghețari, vazandu-i 
pe aceştia adunându-se în jurul lui, luase toate măsurile 
pentru a petrece iarna. Era un bărbat energic, de o mare 
hărnicie şi un mare curaj; dar în ciuda tăriei sale, fusese 
învins de acest climat îngrozitor şi când îl regăsi tatăl său, 
nu se mai aştepta la altceva decât să moară. De altfel nu 
avea de luptat numai cu elementele naturii ci şi cu rea- 
voinţa celor doi marinari norvegieni, care-i datorau viaţa. 
Aceştia erau doi sălbatici, aproape incapabili de 
sentimentele cele mai fireşti. Aşa că atunci când Ludovic 
Cornbutte a avut prilejul să vorbească cu Penellan, îi 
recomandă să se păzească de ei. La înapoiere, Penellan il 
puse la curent cu purtarea lui Andre Vasling. Ludovic 
Cornbutte nu putu crede una ca asta, dar Penellan îi dovedi 
că de la dispariţia sa, Andre Vasling, lucrase în aşa fel încât 
să-şi asigure mâna tinerei fete. 

Intreaga zi a fost folosită pentru odihnă şi plăcerea 
revederii. Misonne si Pierre Nouquet uciseră câteva păsări 
de mare, lângă casă, de care nu era tocmai cuminte să se 
depărteze. Aceste merinde proaspete şi focul atätat, redarä 
puterea celor mai bolnavi. Ludovic Cornbutte însuşi se simţi 
mult mai bine. Era întâia clipă de plăcere ce o simțeau 
aceşti oameni cumsecade. Aşa că o sărbătoriră cu avânt, în 
această mizerabilă colibă, la 600 de leghe în mările 
Nordului, pe un frig de 30 de grade sub zero. 

Această temperatură dură până la sfârşitul lunii şi numai 
pe 17 noiembrie, la 8 zile după întâlnirea lor, se gândi Jean 
Cornbutte şi tovaräsii săi la plecare. Nu mai aveau decât 
lucirea stelelor pentru a se călăuzi, dar frigul era mai puţin 
aspru şi căzu chiar puţină zăpadă. 

Înainte de a părăsi acel loc, săpară un mormânt bietului 
Cortrois. Tristă ceremonie care îi mâhni mult pe toţi. Era 
primul dintre ei care nu avea să-şi mai revadă ţara. 

Misonne construise din scândurile colibei un fel de sanie 
destinată transportului alimentelor şi marinarii o traseră 
rând pe rând. Jean Cornbutte îndreptă mersul pe căile mai 
înainte străbătute. Taberele se organizau în ceasul de 
odihnă, cu o mare grabă. Jean Cornbutte spera să se 
regăsească depozitele de merinde, ce deveneau aproape 
neapărat necesare cu această sporire de 4 inşi. Aşa că el 
căuta să nu se îndepărteze de la traseul stabilit. 

Printr-un noroc providential, a găsit sania, care se 
proptise lângă promontoriul lângă care fuseseră cu toţii 
atât de expuşi. Câinii după ce-şi mâncară curelele cu care 
erau inhamati, spre a-şi îndestula foamea, dăduseră buzna 
în proviziile din sanie. Asta îi oprise locului şi tot asta a fost 
călăuza ce atrase ceata spre sania în care se aflau încă 
merinde într-o mare cantitate. 

Mica ceată îşi reluă drumul spre golful de iernare. 

Câinii au fost inhamati la sanie si nu se mai întâmplă 
nimic deosebit. 

Se constată doar că Aupic, Andre Vasling şi norvegienii 
stăteau mai de-o parte şi nu se amestecau cu tovarăşii lor 
dar, fără să ştie, erau îndeaproape supravegheați. Totuşi 
această sămânță de zâzanie aruncă nu doar o dată groază 
în sufletul lui Ludovic Cornbutte şi a lui Penellan. 

Pe 7 decembrie, la 20 de zile după întâlnirea lor, zăriră 
golful unde ierna Tânăra îndrăzneață. Mare le-a fost 
mirarea văzând bricul cocotat la aproape 4 metri în aer, pe 
nişte bulgări mari de gheaţă. Alergară foarte îngrijoraţi spre 
tovarăşii lor şi au fost primiţi cu chiote de bucurie de 
Gervique Turquiette si Gradlin. Toţi erau pe deplin sănătoşi 
cu toate că trecuseră şi ei prin cele mai mari primejdii. 

Vijelia fusese simțită în toată marea polară. Gheturile 
fuseseră sfărâmate şi mişcate din loc şi alunecând unele 
peste altele, cuprinseră albia pe care se aflase corabia. 
Greutatea lor specifică tinzând să le aducă la suprafaţa 
apei, căpătaseră o incalculabilă putere şi astfel bricul se 

văzu dintr-o dată înălţat deasupra malului mării. 

Primele clipe au fost dăruite bucuriei înapoierii. Marinarii 
s-au bucurat că au găsit totul în bună stare, ceea ce le 
asigura negresit o iarnă aspră dar de îndurat. Aruncarea în 
afară a vasului nu-l zguduise. Era foarte solid. Când avea să 
vină vremea dezghetului, nu vor avea altceva de făcut 
decât să alunece pe un plan aplecat, să fie într-un cuvânt 
„lansat” în marea devenită iarăşi liberă. 

Dar o veste rea îi posomori faţa lui Jean Cornbutte şi a 
tovarăşilor săi. In timpul vifornitei magazia din zăpadă, 
construită pe coastă, fusese în întregime sfărâmată. 

Merindele ce le conţinea fuseseră împrăştiate şi nu mai 
fusese posibil să salveze cea mai mare parte din ele. De 
îndată ce se află nenorocirea, Jean şi Ludovic Cornbutte 
vizitară cala şi cambuza bricului pentru a vedea la ce se 
puteau aştepta din tot ce le mai rămăsese ca merinde. 

Dezghetul nu putea să se producă înainte de luna mai şi 
bricul nu putea pleca din golful de iernare decât atunci. Şi 
erau 5 luni de iarnă ce trebuiau petrecute în mijlocul 
gheturilor, în care timp trebuiau hräniti 14 oameni. După 
multe socoteli, Jean Cornbutte înţelese că ar ajunge numai 
bine până în clipa plecării, punându-i pe toţi la jumătate de 
portie. Deci vânatul era obligatoriu, pentru a procura hrană 
mai multă. 

De teamă ca această nenorocire să nu se repete, 
hotărâră să nu se mai depoziteze nimic pe uscat. Totul 
rămase pe bric şi se aşezară de asemenea paturi noi pentru 
noii sosiți în locuinţa marinarilor. Turquiette, Gervique si 
Gradlin, în timpul lipsei tovarăşilor lor, săpaseră o scară în 
gheaţă ce le permitea să se urce fără greutate pe puntea 
corăbiei. 

XIII 
CEI DOI POTRIVNICI 


Andre Vasling prinsese prietenie mare pentru cei doi 
marinari norvegieni. Aupic făcea de asemenea parte din 
ceata lor, care stătea în general la o parte, dezaprobând cu 
glas tare toate noile măsuri. Dar Ludovic Cornbutte, căruia 
tatăl său îi predase din nou comanda bricului, redevenit 
stăpân pe bordul vasului, nu înţelegea să stea mult la 
discuţie în această privinţă şi cu toate povetele Mariei, 
care-l îmbia să intrebuinteze bländetea, el spuse că voia să 
i se supună toţi din toate punctele de vedere. 

Totuşi, cei doi norvegieni izbutiră după două zile să pună 
mâna pe o ladă cu came sărată. Ludovic Cornbutte ceru să- 
i fie înapoiată imediat, dar Aupic le luă partea şi Andre 
Vasling dădu de înţeles că măsurile privitoare la hrană nu 
puteau dăinui mult timp. 

Nu era nevoie de dovedit acestor nenorociti că în 
interesul obştesc se făcea aşa, ştiau bine că totul nu este 
decât un pretext pentru a se răzvrăti. Penellan înainta spre 
cei doi norvegieni, care îşi scoaserä cutitele dar, ajutat de 
Misonne şi Turquiette, izbuti să îi dezarmeze şi luă înapoi 
lada cu carne sărată. Andre Vasling şi Aupic, văzând că 
afacerea lua o întorsătură împotriva lor, nu se amestecară 
deloc. Totuşi, Ludovic Cornbutte îl luă pe secund într-o 
parte şi-i spuse: 5 

— André Vasling, esti un mizerabil. Iti cunosc toată 
purtarea şi ştiu la ce vor duce toate uneltirile dumitale; cum 
mântuirea întregului echipaj îmi este încredinţată mie, dacă 
vreunul dintre voi se gândeşte sa pună ceva rău la cale, îl 
ucid înfigându-i cu propria-mi mână pumnalul în piept. 

— Ludovic Cornbutte, răspunse secundul, iti este uşor sa 
faci pe şeful, dar adu-ti aminte că supunerea ierarhică nu 
mai există aici şi că numai cel mai puternic face legea. 

Tânăra fată nu tremurase niciodată în faţa primejdiilor 
mărilor polare, dar îi era teamă de această ură a cărei 

liniştească. 

Cu toată această declaraţie de război, mesele se luau la 
aceleaşi ore şi în comun. Vânătoarea asigura încă vreo 
câţiva ptarmigani şi ceva iepuri albi, dar cu apropierea 
frigului avea să lipsească şi acest izvor de alimentare. 
Aceste geruri începură la solstitiu, în ziua de 22 decembrie, 
zi în care termometrul scăzu la 35 de grade sub zero. 

Ei simtirä dureri în urechi, în nas, în toate extremităţile 
corpului, au fost cuprinşi de o doborâtoare toropeală, 
amestecată cu durere de cap, iar răsuflarea le era din ce în 
ce mai grea. 

In acea stare nu aveau curajul să iasă la vânat sau să 
facă vreo mişcare. Stăteau Infrigurati în jurul sobei care nu 
le dădea îndeajuns căldură şi cum se îndepărtau puţin, 
simțeau că li se răceşte fără veste sângele în vene. 

Jean Cornbutte îşi văzu sănătatea rău zdruncinată şi nu 
mai putea ieşi din 008153 lui. Simptomele scorbutului se 
manifestau, picioarele i se umplurä de pete alburii. 

Tânăra fată era sănătoasă şi se ocupa cu îngrijirea 
bolnavului, cu o pricepere de soră de caritate. Aşa că toţi 
aceşti viteji marinari o binecuvântau în adâncul inimilor lor. 

Ziua de 1 ianuarie a fost una dintre cele mai triste zile a 
iernatului lor. Vântul era din cale afară de puternic şi frigul 
de nesuportat. Nu puteai ieşi fără să te expui degerăturilor. 
Cei mai curajoşi trebuiau să se mărginească a se plimba pe 
puntea adăpostită de cort. Jean Cornbutte, Gervique şi 
Gradlin nu se ridicară din pat. Cei doi norvegieni, Aupic şi 
Andre Vasling, a cărui sănătate se ţinea bine, aruncau 
priviri sălbatice spre tovarăşii lor, pe care îi vedeau pierind. 

Ludovic Cornbutte îl duse pe Penellan pe punte şi-l 
întrebă unde erau proviziile de combustibil. 

— Cărbunele este terminat demult, răspunse Penellan şi 
o sá ne ardem ultimele bucățele de lemn! 

— Dacă nu izbutim să combatem acest frig, zise Ludovic 
Cornbutte, suntem pierduti!... 

— Ne mai rămâne o posibilitate, răspunse Penellan, 

aceea de a arde ceea ce putem din bricul nostru, de la 
vârfurile catargelor, până la linia de plutire, ba chiar, la 
nevoie, putem să-l stricăm cu totul şi să reconstruim o 
corabie mai mică. 

— Aceasta este o alternativă extremă, răspunse Ludovic 
Cornbutte. Este destul de neobişnuit faptul că oamenilor 
noştri le scad puterile iar acelea ale vrăjmaşilor noştri 
sporesc. 

— Este adevărat, exclamă Penellan, dar mai mult decât a 
veghea zi şi noapte, nu ştiu ce am mai putea face. 

— Să ne luăm securile, spuse Ludovic Cornbutte şi să 
strângem lemne de foc. 

Cu tot frigul, ei se urcară la lemnăria din faţa vasului şi 
tăiară tot lemnul ce nu era neapărat necesar corăbiei. Apoi 
se înapoiară cu această nouă provizie. Căminul a fost din 
nou umplut şi un om a rămas de pază pentru a împiedica 
focul să se stingă. 

In acel timp, Ludovic Cornbutte şi prietenii sai se simțeau 
rupti de oboseală. Ei nu puteau încredința niciun amănunt 
al vieţii obşteşti duşmanilor lor. Coplesiti de toate grijile 
casnice, simtirá în curând că le seacă puterile. 

Jean Cornbutte se îmbolnăvi de scorbut, cu dureri de 
nesuportat. Gervique şi Gradlin se îmbolnăviră şi ei de 
aceeaşi boală. Fără provizia de zeamă de lămâie, cu care 
se aprovizionaserä din belşug, aceşti nenorociti ar fi murit 
repede din cauza durerilor. Aşa ca nu se cruta deloc acel 
leac mântuitor. 

Dar într-o zi, 15 ianuarie, când Ludovic Cornbutte cobori 
în magazie pentru a primeni proviziile de lămâi, rămase 
încremenit văzând că butoaiele unde erau închise, 
dispărură. Se urcă iar la Penellan şi-i comunică această 
nouă nenorocire. Se săvârşise un furt şi făptaşii erau uşor 
de recunoscut. Ludovic Cornbutte înţelese atunci pentru ce 
se menținea sănătatea duşmanilor săi. Ai sai nu mai aveau 
acum puterea să smulgă aceste provizii, de care atârna 
viaţa lui şi a tovarăşilor săi şi rămase pentru prima oară 
cufundat într-o mohorâtă deznădejde! 

_XIV 
AMĂRĂCIUNE 


În ziua de 20 ianuarie, cea mai mare parte dintre aceşti 
nenorociti, nu se mai simtirä în putere să se ridice din 
paturile lor. Fiecare din ei, în afară de învelitorile sale de 
lână, avea o piele de bivol, care îi ocrotea împotriva frigului, 
dar de îndată ce încercau să-şi scoată braţul în aer, simțeau 
o asemenea durere, încât trebuiau să-l ascundă imediat. 

Totuşi, Ludovic Cornbutte aprinse focul. Penellan, 
Misonne şi Andre Vasling se ridicară din pat şi veniră să se 
apropie de foc. Penellan pregăti cafea fierbinte şi le mai 
dădu puţină vlagă, tot aşa şi Mariei, care veni să mănânce 
la dânşii. 

Ludovic Cornbutte se apropie atunci de patul tatălui său, 
care era aproape mort şi ale cărui picioare erau aproape 
zdrobite de boală. Bătrânul marinar şopti câteva cuvinte 
fără şir, cuvinte ce sfâşiară inima fiului său: 

— Ludovic! spuse el, o sa mor!... Ah! Cat mai sufár!... 
Scapă-mă! Ludovic Cornbutte luă o hotărâre decisivă. Se 
întoarse spre secund şi-i spuse abia stăpânindu-se: 

— Ştii unde sunt lămâile, Vasling? 

— În cambuză cred, răspunse secundul fără tulburare. 

— Ştii bine că nu mai sunt acolo, deoarece le-ai furat! 

— Dumneata eşti stăpânul, Ludovic Cornbutte, răspunse 
cu ironie Andre Vasling, şi-ţi este îngăduit să spui şi să faci 
totul! 4 

— Fie-ti milă Vasling; tata moare! Il poţi scăpa! 
Răspunde!... 

— Nu am nimic de răspuns, zise André Vasling. 

— Mizerabile! exclamă Penellan, aruncându-se asupra 
secundului cu pumnalul în mână. 

— Băieţii mei, la mine! strigă Andre Vasling, dându-se în 
spate. Aupic şi cei doi marinari norvegieni săriră din 
paturile lor şi se asezarä în spatele lui. Misonne, Turquiette, 
Penellan şi Ludovic se pregătiră de apărare. Pierre Nouquet 

— Sunteţi încă prea puternici pentru noi, spuse atunci 
Andre Vasling. 

Marinarii erau atât de slăbiţi, încât nu cutezará să se 
năpustească asupra acestor 4 mizerabili, căci în caz de 
înfrângere ar fi fost pierduţi. 

— Andre Vasling, zise Ludovic Cornbutte cu o voce 
mohorâtă, dacă moare tata, tu îl vei fi ucis iar eu te voi 
ucide ca pe un câine! 

Andre Vasling şi complicii lui se retraseră în celălalt capăt 
al locuinţei şi nu răspunseră. 

Trebui atunci să reînnoiască provizia de lemne şi cu tot 
frigul, Ludovic Cornbutte se urcă pe punte şi începu să taie 
o parte a lemnăriei de sus a bricului, dar se văzu nevoit să 
intre iar în cabină după un sfert de oră, căci altfel ar fi putut 
cădea fulgerat de frig. Trecând, aruncă o privire spre 
termometrul de afară şi văzu mercurul îngheţat. Deci frigul 
trecuse de 42 de grade sub zero. Timpul era uscat şi cerul 
senin. Vântul bătea dinspre miază-noapte. In ziua de 26, 
vântul se schimbă, sufla dinspre nord-est, iar afară 
termometrul arăta 35 de grade. 

Jean Cornbutte era în agonie, fiul lui cäutase în zadar 
vreun leac împotriva durerilor. Totuşi în acea zi, aruncându- 
se pe neaşteptate asupra lui Andre Vasling, izbuti să-i 
smulgă o lămâie pe care acesta se pregătea s-o sugă. 
Andre Vasling nu făcu niciun pas ca să i-o reia. Părea că 
aşteaptă prilejul dea-şi îndeplini sumbrele-i planuri. 

Sucul acestei lămâi înapoie oarecum puterea lui Jean 
Cornbutte, dar ar fi trebuit să continue acest leac. Tânăra 
fată îl rugă în genunchi pe Andre Vasling, care nu-i 
răspunse şi Penellan auzi în curând pe mizerabil spunând 
tovarăşilor săi: 

— Bătrânul e pe moarte! Gervique, Gradlin si Pierre 
Nouquet nu preţuiesc mai mult. Ceilalţi îşi pierd zi pe zi 
puterile. Se apropie clipa când viaţa lor ne va aparţine. 

Se hotări atunci între Ludovic Cornbutte şi tovaräsii săi să 
nu mai aştepte şi să se folosească de putina putere ce le 
rămăsese. Ei se hotărâră să lucreze în noaptea următoare 

şi să-i ucidă pe acei mizerabili, pentru a nu fi ucişi de ei. 

Temperatura mai urcase puţin. Ludovic Cornbutte se 
încumetă să iasă cu puşca pentru a procura ceva vânat. 

Se îndepărtă cam la vreo 3 mile de corabie şi înşelat 
adesea de efectele oglindirii sau a răsfrângerii luminii se 
îndepărtă mai mult decât ar fi dorit. Era lucru nesocotit, 
căci urme proaspete de animale sălbatice se arătau. 
Ludovic Cornbutte nu voia totuşi să se înapoieze fără ceva 
carne proaspătă şi-şi continuă drumul; dar atunci simţi un 
ciudat sentiment ce-i învârtea capul, era ceea ce se 
numeşte „ameteala alba”. 

Intr-adevär, oglindirea colinelor de gheaţă si a câmpiei îl 
cuprindea din cap până-n picioare şi i se părea că această 
culoare îl pătrunde şi-i pricinuieşte o greață irezistibilă. 
Ochiul lui era înceţoşat, privirea abătută. 

El crezu că va înnebuni de atâta albeatä. Fără a-şi da 
seama de acest groaznic efect, îşi urmă calea şi nu întârzie 
să facă să se înalțe un ptarmigan, pe care-l urmări cu 
aprindere. 

Pasărea căzu în curând şi pentru a-l lua, Ludovic 
Cornbutte sărind de pe un ghetar pe câmpie, căzu greoi, 
căci făcuse o săritură de 10 picioare, deoarece 
răsfrângerea îl făcea să creadă că nu avea decât doi paşi 
de străbătut. Atunci îl cuprinse ameteala şi fără să ştie de 
ce, începu să strige după ajutor timp de câteva minute, 
deşi nu-şi sfărâmase nimic în căderea sa. Frigul începând 
să-l cuprindă, reveni la sentimentul conservării şi se ridică 
cu greu. 

Deodată, fără să-şi poată da seama, îl izbi un miros de 
untură arsă. Cum era în bătaia vântului dinspre corabie, 
bănui că mirosul acela venea de acolo şi nu pricepu în ce 
scop se ardea această untură, căci era periculos, deoarece 
acest miros putea atrage grupurile de urşi albi. 

Ludovic Cornbutte reluă drumul spre bric, pradă unei 
griji, care în mintea lui întărâtată, se prefăcu în curând în 
groază. | se păru că nişte mormane uriaşe se mişcau la 
orizont şi se întreba dacă n-o să fie iar un cutremur de 
gheturi. Mai mult, aceste mormane se interpuseră între el şi 

corabie şi părea că se ridicau pe coastele bricului. Se opri 
ca să-i privească mai cu atenţie, şi groaza lui era nespus de 
mare când recunoscu o ceată de urşi polari uriasi. 

Aceste animale fuseseră atrase de acel miros de untură, 
miros ce îi trecu şi lui Ludovic Cornbutte pe la nas. Acesta 
se adăposti după un colnic şi numără 3 urşi care nu 
întârziară să se urce pe blocurile de gheaţă pe care se 
odihnea Tânăra îndrăzneață. 

Nimic nu-l făcea să creadă că cei din interiorul coräbiei ar 
fi ştiut de primejdia ce-i ameninţa şi o groaznică nelinişte îi 
strânse inima. Cum să se împotrivească acestor duşmani 
de temut? Andre Vasling şi tovarăşii săi adunaseră pe bord 
toţi oamenii în acest pericol comun? Penellan şi ceilalţi, pe 
jumătate lipsiţi de hrană, amortiti de frig, puteau ei rezista 
acestor fiare de temut, pe care o foame nepotolită îi atäta? 
Oare nu vor fi surprinşi de am atac atât de rapid şi 
neprevăzut? 

Ludovic Cornbutte se gândi astfel o clipă. Urşii urcaseră 
ghețarii si se duceau să atace corabia. Ludovic Cornbutte 
putu să părăsească atunci blocul ce-l ocrotea, se apropie 
tarandu-se pe gheaţă si în curând putu să vadă uriaşele 
animale sfâşiind cortul cu ghearele lor şi sărind pe punte. 
Ludovic Cornbutte se gândi să tragă un foc de armă, ca să- 
şi vestească tovarasii, dar dacă aceştia se urcau fara a fi 
înarmaţi, ar fi clar sfäsiati în bucăţi şi nimic nu arăta că au 
cunoştinţă de marea primejdie. 

XV 
URŞII POLARI 


După plecarea lui Ludovic Cornbutte, Penellan închisese 
cu grijă uşa locuinţei, care se deschidea în partea de jos a 
scării punţii. Se înapoie lângă cămin, a cărui pază şi-o luă, 
în timp ce tovarăşii săi se înapoiau în pat, pentru a găsi 
acolo puţină căldură. 

Era 6 seara şi Penellan se puse să pregătească cina. 
Cobori în magazie ca să aducă nişte carne sărată pe care 
voia s-o înmoaie în apă clocotită. Când se urcă înapoi, găsi 
locul său ocupat de Andre Vasling, care puse bucăţi de 
untură să fiarbă într-o cratiţă. 

— Eu eram acolo înaintea dumitale, spuse brusc Penellan 
lui Andre Vasling. De ce mi-ai luat locul? 

— Pentru ca am nevoie să-mi fierb cina mea, răspunse 
Andre Vasling. 

— Ai să iei imediat asta, răspunse Penellan sau vom 
vedea! 

— N-o să vedem nimic, răspunse Andre Vasling. Si 
această mâncare va fierbe chiar fără voia dumitale. 

— N-o să guşti din ea! exclamă Penellan, aruncându-se 
asupra lui Andre Vasling, care înşfacă cuțitul, strigând! 

— Sariti, norvegieni! Ajutor, Aupic! 

Aceştia într-o clipă au fost în picioare, înarmaţi cu 
pistoale şi pumnale. Lovitura era pregătită. 

Penellan se aruncă asupra lui Andre Vasling, care fără 
îndoială că îşi luase rolul de a se lupta singur, căci tovarasii 
săi alergară la paturile lui Misonne Turquiette şi a lui Pierre 
Nouquet. Acesta din urmă fără apărare, copleşit de boală, 
era victima sălbăticiei lui Herming. Dulgherul înşfacă o 
secure şi părăsindu-şi patul se aruncă înaintea lui Aupic. 
Turquiette şi norvegianul Jorki se luptau cu înverşunare. 
Gervique şi Gradlin datorită suferințelor nu mai aveau 
cunoştinţă de ce se petrecea în jurul lor. 

Pierre Nouquet primi o lovitură de pumnal în coastă şi 

پیج 


Penellan care se bătea 


g se inapoie spre 


Hermin 


Andre Vasling îl prinsese cu braţele. 

De la începutul luptei, cratita se răsturnase pe foc şi 
grăsimea revärsändu-se pe cărbuni aprinsi, îmbibă 
atmosfera cu un miros infect: Maria se ridică cu tipete de 
deznădejde şi se năpusti spre patul unde horcăia bătrânul 
Jean Cornbutte. 

Andre Vasling, mai puţin voinic decât Penellan îşi simţi în 
curând braţele respinse de acelea ale cârmaciului. Erau 
prea aproape unul de altul, pentru a putea face uz de 
armele lor. Secundul zărindu-l pe Herming, exclamă: 

— Sari Herming! 

— Ajutor, Misonne! strigă la rându-i Penellan. 

Dar Misonne se rostogolea pe jos cu Aupic, care căuta să- 
| străpungă cu pumnalul său. Securea dulgherului era o 
armă nu prea potrivită pentru apărare, căci n-o putea 
mänui, şi avea toate greutăţile din lume pentru a înlătura 
loviturile de pumnal ce i le expedia Aupic. 

In acel timp, sângele curgea în mijlocul urletelor şi 
tipetelor. Turquiette doborât de Jorki, om de o forţă puţin 
obişnuită, primise o lovitură de pumnal în umăr şi căuta 
zadarnic să apuce un pistol vârât la cingätoarea 
norvegianului. 

Acesta îl strângea ca într-o menghină şi nu-i era cu 
putinţă nicio mişcare. 

La strigătul lui André Vasling, pe care Penellan îl 
împingea spre usa de la intrare, Herming alergă. In clipa 
când era gata să dea o lovitură de pumnal în spatele 
bretonului, acesta cu o straşnică lovitură de picior îl lungi 
jos. Sfortarea ce o făcu, îi îngădui lui Andre Vasling să-şi 
desfacă braţul drept din strânsoarea lui Penellan; dar uşa 
asupra căreia apăsau cu toată puterea lor, se prabusi fără 
veste şi Andre Vasling căzu în genunchi. 

Un urlet îngrozitor izbucni pe neaşteptate şi un urs uriaş 
se ivi pe treptele scării. Andre Vasling îl zări cel dintâi. Nu 
era decât la 4 paşi de el, în aceeaşi clipă se auzi o 
detunătură şi ursul rănit şi înspăimântat se întoarse. Andre 
Vasling care izbutise să se ridice, se apucă să-l urmărească, 

părăsindu-l pe Penellan. 

Timonierul asezä atunci la loc usa därämatä si privi In 
juru-i. Misonne si Turquiette erau sträns legati de dusmanii 
lor, fiind aruncaţi într-un colţ şi făceau zadarnice sfortäri ca 
să-şi rupă legăturile. Penellan alergă în ajutorul lor, dar fu 
răsturnat de cei doi norvegieni şi de Aupic. Puterile lui sleite 
nu-i îngăduiră să se împotrivească celor 3 bărbaţi, care îl 
legară în aşa fel încât să nu poată face nicio mişcare. Apoi 
la strigătele secundului, aceştia alergară pe punte, crezând 
că au de furcă cu Ludovic Cornbutte. 

Aici, Andre Vasling lupta împotriva unui urs, căruia îi 
dăduse chiar două lovituri de pumnal. Animalul lovind aerul 
cu uriaşele-i labe, căuta să-l ajungă pe Andre Vasling. 
Acesta puţin câte puţin împins spre parmaclâcul bordului, 
era pierdut, când izbucni o a doua detunătură. Ursul căzu. 
Andre Vasling ridicând capul îl zări pe Ludovic Cornbutte, 
între catargele de la mizenă, cu arma în mână. Ludovic 
Cornbutte îl ochise pe urs în inimă şi fiara murise. 

Ura domină recunoştinţa din inima lui Vasling, dar înainte 
de a se satisface, privi în jurul său. Aupic avea capul zdrobit 
de lovitura unei labe şi zăcea fără viaţă pe punte, Jorki cu o 
secure în mână se apăra nu fără trudă de loviturile ce i le 
dădea cel de-al doilea urs, care îl ucise pe Aupic. Animalul 
primise două lovituri de pumnal şi totuşi se zbätea cu 
înverşunare. Un al treilea urs se îndrepta spre partea din 
faţă a corăbiei. 

Andre Vasling nu se mai ocupă deci de dânşii, ci urmat 
de Herming, veni în ajutorul lui Jorki dar acesta prins între 
labele ursului fu zdrobit şi când animalul căzu sub loviturile 
lui Vasling şi Herming, care îşi descărcară asupră-i 
pistoalele, nu mai ţinea între labele lui decât un leş. 

— Nu mai suntem decât doi, spuse Andre Vasling cu 
posomorâre şi sălbăticie; dar dacă vom muri, n-o să fie fără 
să ne răzbunăm! 

Herming îşi încarcă din nou pistolul, fără a răspunde. Mai 
întâi de toate trebuia să scape de cel de-al treilea urs. 
Andre Vasling se uită spre partea din faţă a vasului şi nu-l 
văzu. Ridicând ochii, îl zări în picioare pe parmaclăc şi 

agätändu-se chiar între catargele mizenei, ca să-l ajungă pe 
Ludovic Cornbutte, Andre Vasling lăsă să-i cadă arma, pe 
care o îndrepta spre animal şi o sălbatică bucurie i se 
zugrävi în ochi. > 

— Ah! exclamă el. Imi datorezi chiar această răzbunare. 

In acel timp, Ludovic Cornbutte se refugiase în cafasul 
mizenei?. Ursul se urca mereu si nu mai era decât la 6 
picioare de Ludovic, când acesta îşi luă arma la umăr şi 
ochi animalul drept în inimă. 

In ce-l priveşte pe Andre Vasling acesta îşi puse arma la 
umăr pentru a-l lovi pe Ludovic, după ce urma să cadă 
ursul. 

Ludovic Cornbutte trase, dar nu părea să fi lovit ursul, 
căci dintr-o săritură el sări în cafas. 

Andre Vasling scoase un strigăt. 

— Herming! strigă el marinarului norvegian, du-te si adu- 
o pe Maria. Du-te şi adu-mi logodnica! 

Herming cobori scara locuinţei. 

In acest timp, animalul furios se năpusti asupra lui 
Ludovic Cornbutte, care căuta un adăpost de cealaltă parte 
a catargului; dar în clipa când uriaşa labă se abătu pentru 
a-i sfărâma capul, Ludovic Cornbutte, apucă unul dintre 
drugii catargului, se strecură jos nu fără primejdie, căci la 
jumătatea drumului îi fluieră un glonte pe la ureche. Andre 
Vasling trăsese asupra sa şi greşise. Cei doi potrivnici se 
regăsiră faţă în faţă, cu cutitele în mână. 

Această luptă trebuia să fie hotărâtoare. Pentru a-şi 
mulţumi pe deplin răzbunarea, pentru ca s-o facă pe fată să 
asiste la moartea logodnicului ei, Andre Vasling se lipsise 
de ajutorul lui Herming. Deci nu trebuia să se bazeze decât 
pe el însuşi. 

Ludovic Cornbutte şi Andre Vasling se apucară fiecare de 
guler şi se tinurä astfel încât să nu poată da îndărăt. Din doi 
unul trebuia să cadă mort. Îşi dădură groaznice lovituri 
deoarece nu putură să se ferească decât pe jumătate şi 
sângele curse în curând şi de-o parte şi de alta. Andre 


° „Colivia” din lemn construită în vârful catargului, folosită de 
marinari pentru observaţii. 

Vasling căuta să îşi încleşteze braţul drept în jurul gâtului 
potrivnicului său, pentru a-l dobori. Ludovic Cornbutte ştiind 
că acela care urma să cadă va fi pierdut, se feri şi izbuti să-l 
prindă cu amândouă braţele; dar în această mişcare îi 
scăpă pumnalul din mână. 

Atunci, îi ajunseră la ureche nişte tipete îngrozitoare. Era 
vocea Mariei, pe care Herming voia s-o târască. Furia îl 
cuprinse pe Ludovic Cornbutte, se intepeni pentru a izbuti 
să-l îndoaie de şale pe Andre Vasling; în acea clipă cei doi 
potrivnici se simtirá amândoi insfäcati de o puternică 
strânsoare. 

Ursul coborât din cafasul mizenei, se năpustise asupra 
celor doi bărbaţi. 

Andre Vasling era chiar lângă trupul animalului. Ludovic 
simţea ghearele monstrului intrându-i în carne. Ursul îi 
strângea pe amândoi. 

— Ajutor!... Ajutor!... Herming!... reuşi să strige secundul. 

— Vino la mine! ajută-mă Penellan! strigă Ludovic 
Cornbutte. 

Nişte paşi se auziră pe scară. Penellan se ivi, ochi cu 
pistolul şi-l descarcă în urechea animalului. Acesta scoase 
un urlet puternic. Durerea îl făcu să-şi deschidă o clipă 
labele şi Ludovic Cornbutte, sleit, alunecă fără mişcare pe 
punte. Dar animalul, smucindu-se iar cu tărie într-o 
supremă agonie, căzu târându-l cu el pe mizerabilul Andre 
Vasling, al cărui corp a fost zdrobit sub greutatea ursului. 

Penellan alergă grabnic în ajutorul lui Ludovic Cornbutte. 
Nicio rană grea nu-i primejduia viaţa, atât numai că-i lipsea 
răsuflarea. 

— Maria!... strigă el deschizändu-si ochii. 

— Scăpată! răspunse cârmaciul. Herming e întins acolo 
cu o lovitură de pumnal în pântec. 

— Şi urşii? 

— Morti Ludovic, morţi ca si vrajmasii nostri! Dar se 
poate spune că, fără aceste fiare, am fi fost pierduţi! Zău 
aşa, ele mi-au venit în ajutor! Să mulţumim Providentei!... 

Ludovic Cornbutte şi Penellan coborärä în cabină şi acolo, 
Maria i se aruncă în braţe. 

XVI 
ÎNCHEIERE 


Rănit de moarte, Herming fusese dus pe un pat de către 
Misonne şi Turquiette, care izbutiseră să-şi rupă legăturile. 
Acest ticălos horcăia şi cei doi marinari se ocupară de 
Pierre Nouquet, a cărui rană, din fericire, nu prezenta o 
mare gravitate. 

Dar o mai mare nenorocire trebuia să-l lovească pe 
Ludovic Cornbutte. Tatăl său nu mai dădea niciun semn de 
viaţă. Murise oare cu teama, cu grija că-şi vede fiul pradă 
duşmanilor săi? Murise înainte de această groaznică scenă? 
Nu se ştie. Dar bietul marinar bătrân, zdrobit de boală, 
încetase din viaţă. 

La această neaşteptată lovitură, Ludovic Cornbutte şi 
Maria,  căzură într-o adâncă deznădejde, apoi 
îngenuncheară lângă pat şi plângând se rugară pentru 
sufletul lui Jean Cornbutte. 

Penellan, Misonne şi Turquiette îi lăsară singuri în 
această cameră şi se urcară iar pe punte. Cadavrele celor 3 
urşi au fost trase în partea din faţă a vasului. Penellan se 
hotari să le păstreze blănurile, care trebuiau să fie de o 
mare trebuintä, dar nu se gândi o clipă să le mănânce 
carnea. De altfel, oamenii de hrănit se micşoraseră bine 
acum. Cadavrele lui Andre Vasling, Aupic şi a lui Jorki, 
aruncate într-o crăpătură pe coastă, au fost în curând 
ajunse de acela al lui Herming. Norvegianul muri în timpul 
nopţii, fără cainta şi cu spume la gură. 

Cei 3 marinari reparară cortul, care crăpat în mai multe 
locuri lăsa să cadă zăpada pe punte. Temperatura era 
excesiv de scăzută şi aşa se mentinu până la revenirea 
soarelui, care nu se ivi la orizont decât în ziua de 8 ianuarie. 

Jean Cornbutte a fost înmormântat pe această coastă, îşi 
părăsise ţara pentru a-şi regăsi fiul şi venise să moară în 
acest climat fioros. Mormântul lui a fost săpat pe o înălţime, 
unde marinarii îi puseră o simplă cruce de lemn. 

Din acea zi, Ludovic Cornbutte şi tovarăşii săi, trecură 
încă prin multe încercări, dar lămâile ce le regăsiseră, le 
redară sănătatea. 

Gervique Gradlin si Pierre Nouquet putură să se ridice 
peste vreo 15 zile după acele grozave întâmplări şi să facă 
puţină mişcare. 

Curând, vânătoarea deveni mai uşoară şi mai 
îmbelşugată. Păsări de apă se înapoiau în număr mare. 
Ucideau adesea un fel de rate sălbatice ce constituiau o 
hrană excelent. Vânătorii nu au mai pierdut pe nimeni, în 
afară de 2 câini pe care-i pierdură într-o încercare de 
recunoaştere, la 25 de mile spre miază-zi. 

Luna februarie s-a făcut simțită prin straşnice furtuni şi 
zăpezi îmbelşugate. Temperatura mijlocie a fost încă de 25 
de grade sub zero, dar oamenii noştri nu au mai suferit ca 
înainte. De altfel, vederea soarelui care se înălța din ce în 
ce mai mult la orizont, îi înveselea, vestindu-le sfârşitul 
chinurilor. “Trebuie crezut de asemenea că Cerul se 
milostivise de ei, căci căldura a fost pretimpurie în acel an. 
Din luna martie au fost zăriţi câţiva corbi, zburând în jurul 
corăbiei. Ludovic Cornbutte prinse nişte cocori, ce-şi 
împinseseră hoinăreala spre miazănoapte. Cete de păsări 
sălbatice se zăriră mai spre miază-zi. 

Această reîntoarcere a păsărilor arăta o descreştere a 
frigului. Totuşi nu trebuia să se încreadă în asta, căci cu o 
schimbare de vânt, sau în timpul Lunii pline ori Lunii noi, 
temperatura scădea fără veste şi marinarii erau siliţi să 
recurgă la măsurile cele mai vajnice pentru a se întări. 
Arseseră toate parmaläcurile corăbiei pentru a se încălzi, 
pereţii cabinelor ce nu le locuiau şi o mare parte a punţii 
false. Era deci timpul ca acest iernat să se sfârşească. Din 
fericire, jumătatea lui martie nu aduse temperaturi mai 
scăzute de 16 grade sub zero. Maria se ocupa cu pregătirea 
de noi veşminte pentru acest prematur anotimp de vară. 

După echinoctiu, soarele se mentinu statornic la orizont. 
Cele 8 luni de ziuă neîntreruptă începuseră. Această 
veşnică lumină şi acea necontenită căldură, deşi din cale 
afară de slabe, nu zăboviră a lucra asupra gheturilor. 

Trebuia să ia straşnice măsuri pentru a arunca Tânăra 
îndrăzneață din înaltul ghețarilor ce o înconjurau. Corabia a 
fost prin urmare zdravăn proptită cu stâlpi şi se păru 
nimerit a aştepta ca gheturile să fie sfărâmate de ruperea 
lor; dar ghețarii inferiori, aflându-se pe un strat de apă mai 
caldă, se desprinseră puţin câte puţin şi bricul cobori pe 
nesimţite. La începutul lui aprilie îşi recăpătase nivelul său 
firesc. 

O dată cu luna aprilie veniră nişte ploi torențiale, care 
revărsate în valuri peste câmpia de gheaţă, îi zoriră 
descompunerea. Termometrul cobori iar la 10 sub zero. 
Câţiva oameni îşi scoaseră hainele de piele de focă şi nu a 
mai fost nevoie să se întreţină focul în sobă zi şi noapte. 
Provizia de spirt, nu a mai fost întrebuințată decât pentru 
fierberea alimentelor. 

Curând, gheturile începură să se rupă cu înăbuşite 
trosnituri. Crăpăturile se formau cu o mare repeziciune şi 
era primejdios să înaintezi pe câmpie fără un toiag în mână 
pentru a scotoci trecătorile, căci crăpăturile şerpuiau ici şi 
colo. Se întâmplă chiar ca mai mulţi marinari să cadă în 
apă, dar se aleseră numai cu o baie mai rece. 

Focile se înapoiară în acest timp şi dădură iureş prin ele 
vânându-le, căci grăsimea lor trebuia să fie întrebuințată. 

Sănătatea tuturor era foarte bună. Timpul era petrecut 
tot cu pregătirile de plecare şi vânătoare. Ludovic 
Cornbutte se ducea adesea să studieze trecătorile şi după 
configuraţia coastei meridionale, el hotărî sá încerce 
trecerea mai pe la sud. Ruperea gheturilor se făcuse în mai 
multe locuri diferite, şi câţiva ghețari plutitori se şi 
îndreptau spre largul mării. In ziua de 25 aprilie, corabia a 
fost pusă în stare de plutire. Pânzele scoase din tocurile lor, 
erau într-o desăvârşită stare de păstrare şi asta a fost o 
adevărații bucurie pentru marinari, văzându-le cum se 
leagănă în bătaia vântului. Corabia tresări, căci îşi regăsise 
linia ei de plutire şi deşi nu se putea încă mişca, se odihnea 
totuşi în elementul ei natural. 

In mai, dezghetul se făcu cu repeziciune. Omătul ce 
acoperea ţărmul se topea din toate părţile şi forma un strat 

de gheaţă care făcea coasta aproape cu neputinţă de 
umblat. Nişte mărăcinişuri mici, trandafirii şi palide, se 
arătau cu sfială printre resturile de nea şi păreau că 
zâmbesc acestei puţine călduri. In sfârşit, termometrul urcă 
deasupra lui zero. 

La 20 de mile de corabie, la miază-zi, ghețarii desprinsi, 
rătăceau spre Oceanul Atlantic. Deşi marea nu era deplin 
liberă în preajma corăbiei, se stabileau trecători de care 
Ludovic Cornbutte voi să se folosească. 

În ziua de 21 mai, după o ultimă vizită la mormântul 
tatălui său, Ludovic Cornbutte părăsi în cele din urmă golful 
unde iernase. Inima acestor viteji marinari se umplu în 
acelaşi timp de bucurie şi de mâhnire, căci nu părăseşte 
cineva fără părere de rău locurile unde a văzut murind un 
prieten. Vântul sufla dinspre miazá-noapte şi ocrotea 
plecarea bricului. Adesea a fost oprit de bancuri de ghețari 
ce trebuiră să-i taie cu ferăstrăul; adesea ghețarii se 
ridicară înaintea vasului şi trebui să intrebuinteze mina, 
pentru a-i face să sară în aer. Timp de o lună încă navigatul 
a fost plin de primejdii, care adesea aduseră corabia la 
două degete de pieire; dar echipajul era îndrăzneţ si 
obişnuit cu aceste primejdioase manevre. Penellan, Pierre 
Nouquet, Turquiette, Fidele Misonne, făceau ei singuri 
treaba a 10 marinari şi Maria avea zâmbete de recunoştinţă 
pentru fiecare. 

Tânăra îndrăzneață a fost în cele din urmă scăpată de 
ghețari la înălţimea insulei Jean-Mayen. La 25 iunie bricul 
întâlni corăbii ce se duceau spre miază-noapte pentru 
pescuitul focilor şi balenelor. Avuseseră nevoie de aproape 
o lună, pentru a ieşi din marea polară. 

In ziua de 16 august, Tânăra îndrăzneață se afla în văzul 
oraşului Dunkerque. Ea fusese semnalată de straja din port 
şi întreaga populaţie a portului alergă în întâmpinarea ei. 
Marinarii bricului căzură în braţele prietenilor lor. Bătrânul 
paroh îl primi pe Ludovic Cornbutte şi pe Maria strângându-i 
la inima sa şi din cele două slujbe bisericeşti ce se făcură în 
următoarele două zile, prima a fost pentru odihna sufletului 
lui Jean Cornbutte, iar a doua pentru a-i binecuvânta pe cei 

doi logodnici, uniţi de mult timp prin nenorocire. 

